Naxçıvanlıları və ermənistanlıları “vururlar”? » Cenub.az - Regional Qazet\nNaxçıvanlıları və ermənistanlıları “vururlar”?\nCenub.az xəbər verir ki, bunu “Bakı Xəbər” qəzetinin baş redaktoru Aydın Quliyev deyib. O, əmin olduğunu bildirib ki, o naxçıvanlı tanışı ilə eyni sırada olanların yox, məhz öz düşüncəsində olanların mövqeyi dövlətçiliyə söykənir.\n- Korrupsiyada, rüşvət alıb verməkdə, kiminsə talançı biznesini himayə etməkdə, qabiliyyəti oldu olmadı qohumlarını vəzifələrə irəli çəkməkdə, hökumətin içindəki proseslərdən kənar və onlara zidd oyunlar qurmaqda, sahibkarlardan qanunsuz haqq yığmaqda, vəzifədən sui-istifadə etməkdə və bu sayaq başqa nadürüst əməllərdə hər hansı iştirak və ya marağın varmı, olubmu? Şəxsən sənin özünü incidən, təqib edən varmı?"\n- Hardan, mən sadə bir məmuram, belə şeylərdən bilmərrə uzağam, işimi görürəm...\n- O adamlardan sənə nə? Mənə nə? Belə əməllərə görə vurulan naxçıvanlının, ermənistanlının nə naxçıvanlılığa, nə Qərbi Azərbaycanlılığa, nə də ümumən azərbaycançılığa və dövlətçiliyə heç bir bağlılığı yoxdur, ola da bilməz. Belə əməl sahibləri haralı olmasından asılı olmayaraq qanunla "vurulmağı "haqq edirlər.\nOnların əslində nə region, nə dövlət, nə də vətən təəssübkeşliyi var. Təəssübkeşlik ifadəsindən isə sənin kimi saf və siyasətdən uzaq insanları öz çirkin siyasi niyyətlərinin alətinə çevirmək üçün istifadə edirlər. İstəyirsən iqtidarçılıq elə, istəyirsən müxalifətçilik elə, tək dövlətçiliyi unutma və ona qarşı getmə. Ömrü boyu talançılıq və xalqa pislik edənlərin ifşa olunma anında saldıqları "naxçıvanlı-ermənistanlı vuruldu" kimi haray-həşirlərinin sadə naxçıvanlılara və Qərbi azərbaycanlılara qəti aidiyyatı yoxdur. Dövlətçilik mövqeyində səf tutan bu sadə zümrə üçün heç bir təqib və ya vurulma təhlükəsi yoxdur və olmayacaq”.\n» Yerlibazlıq nağılı və qəflət yuxusu\n» Ramiz Mehdiyevin himayə etdiyi xanım nazir müavini - Hansı yolla təyinat alıb?..\n» ABŞ şirkəti Çin hökumətini və ordusunu məhkəməyə verdi - ƏSRİN MƏHKƏMƏSİ...\n» "Bütün təhsil sistemi bilir ki, bu universitetdə iki şey ola bilməz - əxlaqsızlıq və rüşvət..."\n» Özünü və yerlilərini biabr edən lerikli


Şirvan şəhəri, Mehmandarov küçəsi dalan 1, ev 3 ünvanında yaşayan Ağayev Mübariz Hacıağa oğlu 11 oktyabr 2021-ci il tarixdə internet TV kanalı vasitəsilə yayımlanan müraciətində Şirvan Şəhər İcra Hakimiyyəti tərəfindən müraciətinə baxılmadığını bildirir və köməklik göstərilməsini xahiş edir.\nŞirvan Şəhər İcra Hakimiyyətinin mətbuat xidməti olaraq bildiririk ki, 1-ci qrup əlil Ağayev Mübariz Hacıağa oğlunun Şirvan Şəhər İcra Hakimiyyətinə ünvanladığı müxtəlif məzmunlu müraciətlər qanunvericiliyə uyğun cavablandırılmış və vətəndaşa rəsmi məktub göndərilmişdir. Mübariz Ağayev karantin rejiminin qaydaları gözlənilməklə dəfələrlə Şirvan Şəhər İcra Hakimiyyəti başçısı və müavinləri tərəfindən qəbul edilmiş, qaldırdığı məsələlərin həlli istiqamətində ona zəruri köməkliklər göstərilmişdir.\nBelə ki, Şəhər İcra Hakimiyyəti başçısının 30.09.2021-ci il tarixli 137 nömrəli Sərəncamı ilə 1-ci qrup əlil Ağayev Mübariz Hacıağa oğluna 100 manat birdəfəlik yardım olunmuşdur.\nMübariz Ağayev 1-ci qrup əlil kimi ümumilikdə 330 manat müavinət alır ki, bunun 280 manatı 1-ci qrup əlil olduğu üçün özünə, 50 manatı ona qulluq edən şəxsə ödənilir.\nMübariz Ağayevin yaşadığı fərdi evdə hamam və sanitar qovşğının tikilməsinə köməklik göstərilməsi məqsədilə Şəhər İcra Hakimiyyətinə ünvanladığı müraciətə cavab olaraq bildiririk ki, fərdi evlərin və yardımçı tikililərin inşası qanunvericiliyə uyğun olaraq vətəndaşların öz vəsaiti hesabına həyata keçirilir. Hazırda bu istiqamətdə köməklik göstərilməsi Şəhər İcra Hakimiyyətinin imkanları xaricindədir.\nMübariz Ağayevin internet TV kanalında yayımlanan videomüraciətində oğlunun sentyabrın 29-dan təhsil aldığı məktəbə getməməsi ilə bağlı dediyi fikir tamailə yanlışdır. 14 nömrəli tam orta məktəbdən verilən məlumata görə Mübariz Ağayevin oğlu sentyabrın 29-dan müntəzəm olaraq hər gün dərsə gəlmiş və məktəbli geyimi qənaətbəxş olmuşdur.\nGöründüyü kimi 1-ci qrup əlil Mübariz Ağayevin iddiaları əsassız və qərəzlidir. Bu tipli müraciətləri yayımlamazdan əvvəl internet və sosial şəbəkə adminlərinə Şirvan Şəhər İcra Hakimiyyətinin mövqeyini öyrənməyi tövsiyə edirik.


17:44 28 Oktyabr 2021\nGünümüzdəki təyyarələrin tarixi 1950-ci illərdən başlayır. Bu zaman istehsal edilən hava nəqliyyatı ilə daha çox sərnişin səyahət edə bilirdi. “Douglas DC-6” modelli təyyarə əvvəlcə hərbi məqsədlər üçün istifadə olunsa da, sonradan uzun məsafəli səyahətləri həyata keçirib.\n580 km/saat sürətlə uçuşu onu sürətli təyyarələr siyahısına əlavə etmişdi. Amma təyyarə böyük olmasına baxmayaraq, cəmi 48 sərnişin oturacağından ibarət idi. Bunun əsas səbəbi oturacaqlararası məsafənin geniş olması idi. Üstəlik həmin təyyarə ilə səyahətin qiyməti olduqca baha idi.\nBunlardan əlavə, müasir təyyarələrdən fərqli olaraq ilk mülki təyyarələrdə yanacaq bazası aztutumlu olduğu üçün bir neçə dəfə eniş edib yanacaq doldurma zərurəti yaranırdı. Məsələn, bu gün Sidneydən Londana hava səyahəti 1 tranzitlə 22 saatlıq uçuş edə bilir. Lakin həmin zaman bu marşrutla təyyarələr 6 dəfə eniş edərək ünvana 4 günə çatırdı.


Azərbaycan xalqı hər zaman ümummilli məsələlərdə güclü birlik və həmrəylik nümayiş etdirir - Xəbərlər - XƏZƏR RAYON Icra Hakimiyyəti\nİyulun 12-də günorta saatlarından başlayaraq Ermənistan silahlı qüvvələrinin Azərbaycan – Ermənistan dövlət sərhədinin Tovuz rayonu istiqamətində atəşkəs rejimini kobud şəkildə pozmaqla təxribat törətməsi işğalçı ölkənin təcavüzkar mahiyyətini bir daha dünyaya nümayiş etdirdi. Bu hadisələr, bütövlükdə, Ermənistan dövlətinin beynəlxalq hüquq normalarını növbəti dəfə kobud surətdə pozmasını, sivil dəyərlərə məhəl qoymamasını, pandemiya şəraitində də təxribatçı fəaliyyətini davam etdirməsini göstərdi.\nQürurverici haldır ki, Ermənistan tərəfinin bütün təxribatçı hərəkətləri və cəhdləri qüdrətli Azərbaycan Silahlı Qüvvələri tərəfindən iflasa uğradılır, dövlətimiz öz sərhədlərini mərdliklə qoruyur, eyni zamanda operativ vəziyyətə nəzarət nəzarət edilir. Azərbaycan Ordusu bundan əvvəl də dəfələrlə işğalçı Ermənistanın təxribat cəhdlərinin qarşısını qətiyyətlə alıb, döyüş meydanında öz gücünü göstərib.\nSiyasi baxışlarından, yaşından, statusundan, məşğuliyyət növündən, cinsindən asılı olmayaraq Azərbaycan vətəndaşları ağır pandemiyanın törətdiyi çətinlikləri və məhrumiyyətləri unudaraq, mənfur düşmənin növbəti dəfə Vətən torpaqlarına göz dikdiyi zaman bir nəfər kimi Ali Baş Komandana, Silahlı Qüvvələrimizə dəstəklərini ifadə etmişlər;\nAzərbaycanın müstəqillik tarixində ilk dəfə olaraq müxtəlif proqramı, platforması, fərqli məqsədi və məramı olan siyasi partiyalar iqtidar partiyası ilə olan fikir ayrılığını, məsələlərə müxtəlif yanaşma tərzini bir yana qoyaraq, həmrəylik nümayiş etdirmiş və Ali Baş Komandanın yanında olduqlarını bəyan etmişlər;\nXalq öz Prezidentini dəstəkləyir, milli ordumuza güvənir. Ölkəmizdə mövcud olan xalq – iqtidar birliyi isə sabitliyi, inkişafı təmin edən mühüm amil olmaqla yanaşı, torpaqlarımızın tezliklə işğaldan azad olunacağına əminlik yaradır.\nYAP Xəzər rayon təşkilatı aparat rəhbəri


Xəzər Dəniz Gəmiçiliyi dezinfeksiya işlərini davam etdirir - İki sahil\nNazirlər Kabinetinin “Azərbaycanda yeni koronavirus xəstəliyinin yayılmasının qarşısının alınmasına dair fəaliyyət planı”nın icrasını təmin etmək məqsədilə “Azərbaycan Xəzər Dəniz Gəmiçiliyi” QSC (ASCO) profilaktik tədbirləri davam etdirir.\nASCO-dan bildirilib ki, müəyyənləşdirilmiş qrafikə uyğun olaraq növbəti dezinfeksiya işləri QSC-nin Xəzər Dəniz Neft Donanmasına aid Liman-bazada, Şimal və Damba körpülərində və orada dayanan gəmilərdə, eləcə də “Bibiheybət” gəmi təmiri zavodunda aparılıb. Dezinfeksiya bu sahədə ixtisaslaşmış və müvafiq lisenziyaya malik şirkət tərəfindən həyata keçirilib. Proses ASCO-nun Sosial İnkişaf və Nəqliyyat şöbəsinin əməkdaşlarının nəzarəti ilə yerinə yetirilib.\nKoronavirusla bağlı ASCO-nun struktur idarələrində əməkdaşlar arasında maarifləndirmə tədbirləri də davam etdirilir.\nHəmçinin şirkətdə rəhbər şəxslərdən ibarət qərargah və (050) 274-30-82 nömrəli “qaynar xətt” də fəaliyyət göstərir.


“Smartpay” sistemi üzərindən Koronavirusla Mübarizəyə Dəstək Fonduna 54 min 292 manat köçürülüb\n“Smartpay” elektron ödəniş sistemi üzərindən Azərbaycan Respublikası Prezidentinin 19 mart 2020-ci il tarixli müvafiq Fərmanına əsasən yaradılmış Koronavirusla Mübarizəyə Dəstək Fonduna indiyədək 349 fiziki şəxs tərəfindən 54 min 292 manat 64 qəpik məbləğində pul vəsaiti ianə edilib.\nBu sistem vasitəsi ilə ianələrin köçürülməsi üçün texniki platforma Nəqliyyat, Rabitə və Yüksək Texnologiyalar Nazirliyinin Məlumat Hesablama Mərkəzi tərəfindən işə salınıb. İanə üzrə əməliyyat komissiya haqqı tutulmadan həyata keçirilir.\nQeyd edək ki, hazırda “Smartpay” sistemi üzərindən respublikanın bütün regionlarını əhatə edən “Azərpoçt” MMC-nin filialları və şöbələrində, “Naxçıvanbank”ın, “Rabitəbank”ın ödəmə terminallarında, həmçinin evdən çıxmadan “kassam.az”, “modenis.az”, “paysis.az” və “smartpay.az” saytları üzərindən ianə etmək imkanı yaradılıb.\nSosial həmrəyliyin vacib olduğu bu vaxtda biganə qalmayıb ianə edən hər bir vətəndaşa təşəkkürümüzü bildiririk.\nGəlin hamılıqla dəstək olaq. Unutmayın, hər ianə bir həyatdır !


Axtarışa verilən meyxanaçı Vahid Qədimin yeri bilindi » Xeberaz.az\nO, bir müddət öncə də polislə qarşı-qarşıya gəlib.\nBakı şəhər Baş Polis İdarəsi tərəfindən axtarışa verilən tanınmış meyxanaçı Vahid Qədimin sorağı Rusiyadan gəldi.\nXeberaz.az xəbər verir ki, Publika.az-ın əldə etdiyi məlumata görə, dələduzluqda təqsirləndirilən meyxanaçı iki ildən artıqdır ki, Rusiyada yaşayır. Məlumatı meyxanaçının sənət dostları da təsdiqləyib.\nTanınmış meyxanaçı Ağamirzə Məmmədov Vahid Qədimin iki ildən artıqdır ki, Rusiyada yaşayıb, sənətlə məşğul olduğunu bildirib:\n“Vahid iki ildən çoxdur ki, Bakıda yaşamır. Ailəsi ilə birgə Rusiyaya köçüb, ordan sorağını da alırıq. Eşitdiyimizə görə, Vahid orda da meyxanaları ilə məşhurdur, sevilir. Amma burdan niyə köçüb getdiyinin səbəbini bilmirəm”.\nQeyd edək ki, Azərbaycanın tanınmış meyxanaçısı axtarışa verilib. Bu barədə Bakı şəhər Baş Polis İdarəsinin saytında məlumat yerləşdirilib. Məlumatda qeyd olunur ki, 1973-cü il təvəllüdlü Səfərov Vahid Ağabala oğlu Cinayət Məcəlləsinin 178-ci (dələduzluq) maddəsi ilə təqsirləndirilir.\nMeyxana aləmində Vahid Qədim kimi tanınan V.Səfərov bu ilin yanvarından axtarışa verilib.\nQeyd edək ki, Vahid Qədim bir müddət öncə də polislə qarşı-qarşıya gəlib. O, “Bacım oğlu” adlı meyxanasına çəkdirdiyi klipində polisin təqibindən yayınmağa çalışıb.\n25-01-2018, 16:32 Bu şəxslər təhsil haqqından azad edilir - Qanun\n7-06-2016, 21:06 Qarabağın həllinə yardım etmək əsas vəzifəmizdir - Rusiya\n30-12-2018, 11:54 26 yaşlı gənc bıçaqlandı\n24-12-2018, 11:11 Şahdağ Turizm Mərkəzi alman vətəndaşa həvalə edildi\n6-11-2016, 22:36 Son günlər hamı 7 yaşlı aktrisadan danışır - Aya 20 min qazanır\n10-04-2017, 14:03 "Kiminsə qapısını döyüb demirik ki, ərin kimdir?" - FOTO


«Allah məni unutmadı» | Müqəddəs Kitab həyatları dəyişir\nDİLİ: Azərbaycan Azərbaycan (kiril əlifbası) Danimarka Haiti kreolu Konqo Litva Makedoniya Malta Nepal Niderland Norveç Qrenlandiya Ukrayna Vyetnam afrikaans alban alman amhara aymara bolqar dxoluo efik erməni eston eve fin fransız gürcü hiliqaynon ibo ilok ingilis ispan italyan ivrit kaonde katalan keçua (Boliviya) kikuyyu kimbundu kinyaruanda kirundi koreya kosa latış linqala lozi luqanda macar malaqasi malay mayya nyaneka nzema papyamento (Aruba) polyak portuqal pəncab qa qazax qırğız rumın rus sanqo sebuan sepedi serb serb (latın) sesuto (Lesoto) setsvana sinqal slovak sloven sranan-tonqo suahili tai taqaloq tatar tetela tiqre tsonqa tumbuka tvi türk umbundu xorvat yapon yoruba yunan zulu Çin (mandarin, sadələşdirilmiş) Çin (mandarin, ənənəvi) çex çibemba çiluba çitonqa çiçeva İndoneziya İsveç şona ərəb\nNəql etdi Susana Plasin Udias\nANADAN OLDUĞU İL: 1922\nMən İspaniyanın şimalında yerləşən Bilbao şəhərində orta təbəqəli bir ailədə doğulmuşam. Dörd uşaqdan ikincisi idim. Ailəmiz mömin bir katolik ailəsi idi. Mən hər gün messada iştirak edirdim. 23 yaşımda müəllim oldum. Bu mənim xoşladığım və 40 il məşğul olduğum bir peşə idi. Digər fənlərlə yanaşı, katolik təlimlərini öyrətməyi özümə şərəf bilirdim. Üstəlik, axşamlar katexit xidmətini icra edərək qızları yevxaristiyaya (katolik, pravoslav və anqlikan kilsələrində İsa Məsihin ona iman edənlərlə birlikdə olmağını və iman edənlərin onun qurbanında iştirakını ifadə edir. Təqdis edilmiş çörək və şərab bu ayində İsanın bədəni və qanının rəmzləri olaraq iman edənlərə paylanır) hazırlayırdım.\n12 illik evlilikdən sonra həyat yoldaşımı itirdim. Dörd qızımla tək qaldım. Onda cəmi 33 yaşım var idi. Mən təsəllini mənsub olduğum Katolik dinində tapmağa çalışırdım, ancaq bəzi suallar mənə rahatlıq vermirdi. Məsələn: əgər Məsih bizim üçün canını qurban veribsə, onda nəyə görə insanlar hələ də ölürlər? Əgər öləndən sonra yaxşılar göyə gedirsə, nəyə görə Allahın Padşahlığının gəlməsi barədə dua edirik? Və ən əsası, əgər öləndən sonra insan Allahın qərarı ilə ya cənnətə, ya da cəhənnəmə düşürsə, bəs onda sonuncu məhkəməyə nə ehtiyac var?\nBu sualları qarşılaşdığım bəzi keşişlərə verirdim. Onlardan biri mənə dedi: «Bilmirəm. Get baş keşişdən soruş. Bu suallar səni niyə maraqlandırır? Allaha inanırsan, bəsindir. Çox dərinə getmə!» Ancaq mən axtarışlarımı davam edirdim. Buna görə də yezuitlərin, əllincilərin və qnostiklərin mühazirələrinə gedirdim. Amma suallarıma qaneedici cavab ala bilmirdim.\n60 yaşım olanda 7 yaşında olan bir şagird məni Yehovanın Şahidlərinin yığıncaq görüşünə dəvət etdi. Orada görüb-eşitdiklərim mənə çox xoş təsir bağışlasa da, işim başımdan aşdığı üçün onlarla daha əlaqə saxlamadım. İki ildən sonra Yehovanın Şahidi olan Xuan və Mayte adlı ər-arvad qapımı döydü. Üç ay ərzində biz sual-cavab şəklində qızğın söhbətlər aparırdıq. Və bundan sonra mən Müqəddəs Kitabı öyrənməyə başladım.\nOnlarla hər görüşümü böyük səbirsizliklə gözləyirdim. Yehovanın Şahidlərinin öyrətdiklərinin həqiqət olduğuna əmin olmaq üçün öyrənmə zamanı Müqəddəs Kitabın üç tərcüməsindən istifadə edirdim və hər şeyi dəqiqliklə araşdırırdım. Tezliklə başa düşdüm ki, onilliklər ərzində etdiyim ibadət yanlış idi. Əvvəlki biliklərimlə Müqəddəs Kitabdan öyrəndiklərim arasındakı böyük fərq məni çaş-baş qoymuşdu. Sanki, inanclarım dərin kök atmış ağac kimi, dibindən qoparılıb atılmalı idi.\nMən əsil xəzinə tapmışam\nSonradan ikinci həyat yoldaşım ağır xəstəlik ucbatından öldü. Həmin vaxt mən işimdən ayrıldım və bir müddətlik Bilbaodan çıxıb getdim. Xuan və Mayte də köçüb getdilər. Mən Müqəddəs Kitabı araşdırmağı dayandırsam da, anlayırdım ki, əsil xəzinə tapmışam və onu heç vaxt unutmayacağam.\nTəxminən 20 il sonra mənim 82 yaşım olanda Xuan və Mayte Bilbaoya qayıtdılar və mənə baş çəkdilər. Onları görəndə sevincimdən yerə-göyə sığmırdım! Mən gördüm ki, Allah məni unutmayıb və öyrənməni yenidən bərpa etdim. Mən eyni sualları təkrar-təkrar verəndə belə bu cütlük mənə qarşı çox səbirlə yanaşırdılar. Ürəyimdə dərin kök salmış inanclarımı qoparıb çıxartmaq üçün Müqəddəs Kitabdan gətirilən saysız-hesabsız dəlilləri dəfələrlə eşitməyə ehtiyac duyurdum. Həmçinin öyrəndiyim Müqəddəs Kitab həqiqətlərini dostlarım və ailə üzvlərimlə bölüşmək üçün kifayət qədər biliyimin olmasını istəyirdim.\nHəyatımda ən xoşbəxt gün yetişdi — 87 yaşımda Yehovanın Şahidlərinin keçirdiyi konqresdə vəftiz oldum. Müqəddəs Kitab əsasında çıxış edən qardaş öz məruzəsini sırf vəftiz olan insanlara ünvanlamışdı. Eşitdiyim çıxış mənə elə güclü təsir bağışladı ki, göz yaşlarımı saxlaya bilmədim. Sanki, Yehova Allah mənimlə birbaşa danışırdı. Vəftizdən sonra çoxlu bacı-qardaşlar yaxınlaşıb məni təbrik edirdilər. Onlardan çoxunu heç tanımırdım da.\nMən həmişə İsa Məsihin «yol» olduğuna inanırdım (Yəhya 14:6). Ancaq Müqəddəs Kitabı araşdırmağın sayəsində bu «yol»un aparıb çıxartdığı Şəxsi — Yehova Allahı tanıdım. İndi mən Allahıma doğma Ata və əziz Dost kimi dua edə bilirəm. «Yehovaya yaxınlaş» * adlı kitabı oxumaq həyatımı tamamilə dəyişdi. Mən onu bir gecənin içində oxudum! Yehovanın mərhəmətli Allah olduğunu öyrənmək məni riqqətə gətirdi.\nHəqiqəti axtardığım bu illərə baxanda İsanın sözləri yadıma düşür: «Durmadan diləyin və sizə veriləcək; durmadan axtarın və tapacaqsınız; durmadan qapını döyün və sizə açacaqlar» (Matta 7:7). Hal-hazırda suallarımın cavabını tapmışam və öyrəndiklərimi başqaları ilə bölüşmək mənə sözün əsil mənasında sevinc bəxş edir.\n90 yaşım olmasına baxmayaraq, Yehova haqda öyrənəsi hələ çox şey var. Hər dəfə yığıncaq görüşləri keçirilən Padşahlıq zalına getməyim mənim üçün xüsusi hadisədir. Çünki hər dəfə yeni şeylər öyrənirəm və əziz bacı-qardaşlarla görüşürəm. Mən Allahın yaradacağı yerüzü Cənnətdə yenidən müəllimlik etməyin arzusundayam (Vəhy 21:3, 4). Ən çox da istədiyim odur ki, ölən əzizlərimi görüm və Müqəddəs Kitab həqiqətlərini onlara da çatdırım (Həvarilərin işləri 24:15). Bu ahıl yaşımda Yehovanın mənə necə dəyərli hədiyyə bəxş etdiyini onlarla bölüşəcəyim vaxtı böyük səbirsizliklə gözləyirəm!\n^ abz. 15 Yehovanın Şahidləri tərəfindən dərc olunur.


Aymobi.com xəbər verir ki, Ekologiya və Təbii Sərvətlər Nazirliyinin mətbuat xidmətindən mətbuat.az-a verilən məlumata görə, dekabrın 15-də Bakıda və Abşeron yarımadasında buludlu hava şəraitinin üstünlük təşkil edəcəyi gözlənilir.\nGecə və səhər bəzi yerlərdə çiskinli olacağı ehtimalı var. Cənub-şərq küləyi əsəcək. Havanın temperaturu gecə 5-7° isti, gündüz 9-12° isti təşkil edəcək. Bakıda gecə 5-7° isti, gündüz 10-12° isti olacaq.\nAzərbaycanın rayonlarında hava şəraiti əsasən yağmursuz keçəcək. Lakin gecə və axşam bəzi şərq rayonlarında çiskinli olacağı ehtimalı var.\nAyrı-ayrı yerlərdə duman olacaq. Şərq küləyi əsəcək. Havanın temperaturu gecə 3-7° isti, gündüz 8-13° isti, dağlarda gecə 0-5° şaxta, gündüz 4-9° isti təşkil edəcək.


Sahibsiz itlərə kim sahib çıxacaq? » Demokratik.Az\nDemokratik.Az » Xəbərlər » Maraqlı » Sahibsiz itlərə kim sahib çıxacaq?\n23 okt 2018, 08:15\nBu günlərdə yolum "20 Yanvar” metro stansiyasının yaxınlığındakı "Hədəf” liseyinə düşmüşdü. Axşam saat 7 civarıydı. "Qanun” nəşriyyatının 15-20 addımlığına çatanda qəfildən 4-5 sahibsiz it avtomobilin üstünə cumdu.\nİtlər çox aqressiv idilər. Arada mənə elə gəldi ki, əgər maşının pəncərəsi açıq olsa, onlar avtomobilin içinə tullanarlar. Heç indiyə qədər sahibsiz itləri bu qədər aqressiv görməmişdim. Əgər onlar maşına yox, piyadaların üstünə bu cür cumsalar, bişəkk, ya onu parça-parça edərdilər, ya da elə adamın özü qorxusundan bayılardı.\nXoşbəxtlikdən, itlər məni sona qədər təqib etmədilər, üzbəüzdən gələn başqa bir maşına eyni aqressivliklə hücum edə-edə Tiflis prospektinə doğru şığıdılar. Niyyətləri çox ciddiydi. Avtomobili didmək istəyirdilər.\nSahibsiz itlərin bu qədər qızışması üzərində dərin düşünmədən ağlıma gələn versiya bundan ibarət oldu ki, hansısa maşın onların qrupuna daxil olan birini əzib, ya da kürsək kampaniyası zamanı cütləşmələrinə mane olub, ona görə itlər hər dəfə maşın görəndə hövllənirlər.\nAncaq işin pis tərəfi odur ki, o dalan yolu ilə hər axşam yüzlərlə şagird, abituriyent o tərəfə, bu tərəfə gedir. Əgər həmin itlər bir gün o adamları öz faciələrinə görə cavabdeh saysalar, biabırçılıq olacaq.\nOnda heç Bakı Şəhər İcra Hakimiyyəti başçısını əvəz edən Eldar Əzizovun verdiyi müvafiq sərəncam da köməyə çatmayacaq.\nBudur, Respublika Gigiyena və Epidemiologiya Mərkəzindən mətbuata verilən məlumata görə, ötən il 15 mindən artıq adamı sahibsiz heyvan dişləyib ki, onlardan da 13 mini it tutması olub.\nYerdə qalanlar da yəqin ki, pişik cırmaqlaması, qaz dimdikləməsi, at və eşşək gəmirməsi olar. Bizim fağır camaatı timsah və ya köpək balığı dişləyəsi deyil ki.\nTəkcə yuxarıdakı fakt göstərir ki, kiminsə sahibsiz itlərə sahib çıxması lazımdır. Bir-iki il də bu cür davam etsə, sahibsiz itlərin əlindən küçəyə çıxmaq mümkün olmayacaq.\nÇünki çox sürətlə artırlar. Nə veclərinədir, ailə planlaması düşünmürlər, soysuzluq problemləri yoxdur, züryətlərin təhsil, səhiyyə, iş, ev, karyera dərdini çəkmirlər, elə bir ucdan doğub-törəyirlər.\nHələ indi yaxşıdır, o sahibsiz heyvanlar yeməyə bir şey tapırlar, ancaq sabah, sayları ifrata varanda və qida çatışmazlığı problemi ilə üzləşəndə məcburən daha da vəhşiləşəcəklər. İtlər "Ac qılınca çapar” kəlamını bilməsələr də, aclığın mahiyyətini bilir, hiss edirlər.\nO üzdən gerçəkdən də gərək bir tədbir görülsün. Küçə itləri bəzi cins itlər kimi bəxtəvər deyillər ki, kimsə onlara sahib çıxsın, çipdə gəzdirsin, cakuzidə çimizdirsin, delikates yeməklər yedirtsin. Küçə itləri bəxtsizdir, nəsil şəcərələri etibarı ilə zatıqırıqdırlar, öz güclərini, eləcə də hüquqlarını bilmirlər.\nOnları dünyanın çox yerində incidirlər. Düzdür, müdafiəçiləri də var, amma hələlik uğurlu ola bilmirlər.\nO gün Türkiyədə bir bələdiyyə sədri küçə itlərini toplatdırmaq əmri veribmiş. Heyvansevərlər onun üstünə tökülüblər, o da onları "itsevərlər” adlandırıb. Yekə bir qanqaraçılıq düşmüşdü. Telekanallar bu haqq-hesabı ana xəbər bülletenində göstərirdilər.\nHeyvansevərlər tələb edirdilər ki, dövlət sahibsiz itlərə qayğı göstərsin, onları himayə etsin, məhv olmağa qoymasın. Eyni zamanda camaat narazıdır ki, sahibsiz itlər uşaqların, eləcə də böyüklərin həyatı üçün təhlükəlidir, adamlara hücum edir, dişləyirlər və bir çox hallarda quduzluq yayırlar (zatən, küçə itləri qudurmasalar, adama cummurlar).\nİndilikdə bizdə müvafiq durum laübalıdır. Heç kəs bilmir ki, bu işlərin axırı necə olacaq.\n20-25 il qabaq vyetnamlı tələbələr Bakıxanov qəsəbəsində sahibsiz itlərin populyasiyası məsələsini özləri həll edirmiş. Stansiyaya yaxın yataqxanada yaşayan məcburi köçkün bir dəfə and içərək bu sətirlərin müəllifinə belə dedi: "Seyidin cəddi haqqı, vetnamlı tələbələr bu teratoriyada bir dənə yəəsiz it qoymurlar qalsın, hammısın tutuf, kəsif yeyirlər. Bir də görürsən, hərim-hərim hərriyillər”.\nO tələbələri mən də görmüşdüm. Arıq uşaqlar idi. Bu şəhərdə sahibsiz itlərin sayı da elə koreyalılar, vyetnamlılar gedəndən sonra artdı. Çox qəddarcasına çıxa bilər, amma bu problemdən çıxış yolunun biri də o tələbələri yenidən ölkəyə qaytarmaqdır.\nLeyla Əliyevadan humanist – ADDIM\nİt yiyəsinə oxşayar\nMüsadirə edilmiş əmlaklar bu ailələrə veriləcək\nAzərbaycan höküməti Füzulinin sahibsiz məzarını necə xilas edib?\nBakıda tutulan ayı balasının sahibi tapıldı: hansı məmurundur?\nBakıda meyiti itlərə atılan kriminal aləmin üzvünün kimliyi məlum oldu


17 Sentyabr 2015 02:52\nAvstraliya küçələrində öz torbası ilə addımlayan yarıçılpaq buşmen bu ölkədə "rus Tarzanı" adlandırılır.\nPublika.az xarici mətbuata istinadən xəbər verir ki, 84 yaşlı qoca ömrünün 60 ilini timsahlar və vəhşi donuzlar arasında keçirib.\nElə həmin il xəstəxanadan buraxılan gənc nümayişkaranə şəkildə "Tarzan"ın geri döndüyünü bəyan edir və dərhal vəhşi təbiətin qoynuna atılır. Yalnız 19 il sonra - 1988-ci ildə qısa müddətə anasının dəfnində iştirak edir.\nBurada hər kəsin "rus Tarzanı" adlandırdığı Mixail Fomenko aborigenlər arasında 2012-ci ilə qədər yaşayıb. 3 il əvvəl xəstələnmiş qoca, nəhayət, təbiət qoynundan əl çəkərək köhnə evlərdən birində məskunlaşıb. Həkimlərin sözlərinə görə, o, heç kimlə ünsiyyət qurmur və özünü xoşbəxt sayır.


Avropada koronavirusdan ölənlərin sayı artacaq\n19:07 17.03.2020 Qısa URL\nÜST-ün ekspertləri hələ ki İtaliyada virusa yoluxma hallarının pik vaxtına nə vaxt çatacağını proqnozlaşdıra bilmirlər\nBAKI, 17 mart – Sputnik. Avropa ölkələrində "COVID-2019" pandemiyasından ölüm halları bundan sonra da artacaq. Virusun yayılması hələ ilkin mərhələdədir. Sputnik Azərbaycan xəbər verir ki, bunu RİA Novosti-yə müsahibəsində Ümumdünya Səhiyyə Təşkilatının (ÜST) rəsmi nümayəndəsi Tarik Yazareviç bildirib.\n"İtaliyada xəstəlik Avropanın digər ölkələrinə nisbətdə daha çox yayılıb. Ona görə də bu ölkədə daha çox pasiyent sağalacaq və ya öləcək", - deyə Yazareviç qeyd edib.\nO, həmçinin əlavə edib ki, digər regionlarda ölüm hallarının sayı artıq yaxın günlərdə arta bilər.\nÜST-ün ekspertləri hələ ki, İtaliyada virusa yoluxma hallarının pik vaxtına nə vaxt çatacağını proqnozlaşdıra bilmirlər.\nYoluxma hallarının kəskin şəkildə artması xəstələrin kimlərlə kontakda olmasını müəyyənləşdirmək imkanını çətinləşdirir. Ölən şəxslərin əksəriyyəti 2 və ya 3 həftə əvvəl xəstələnib.\nSon məlumatlara görə, İtaliyada bu xəstəliyə yoluxanların sayı 27 mini keçib. Ümumilikdə isə bu virusa yoluxanların sayı 182 mini, ölənlərin sayı isə 7 mini keçib.


Kibercinayətkarlıq: Necə qorunmalı? - Cümhuriyyət\nKibercinayətkarlıq: Necə qorunmalı?\nTarix: 2 Noyabr, 06:30 | Baxış: 445\nOnun həyatımıza daxil olması ilə olduqca çox üstünlüklər qazandıq. Məhz onun sayəsində çox işlər sürətləndi, uzaq məsafələr qısaldı, yadlar doğmalaşdı. Bütün sahələrdə həyat, iş onunla sürətləndi, elə bizim işimizdə də. Bu gün istənilən qəzetin redaksiyasında internet 2 saat kəsiləndə böyük problemlər yaranır. Amma üstün tərəfləri ilə yanaşı, verdiyi zərərlər də az deyil. Kibercinayətkarlıq həm övladlarımıza, həm də böyüklərə hər gün bir az da çox zərər verir.\nValideynlər övladının internetdə nə etdiyini bilmir\nAparılan araşdırmalara görə, dünyada valideynlərin 54 faizi övladının internetdə nə işlə məşğul olması barədə məlumatlı deyil. Düzdür, valideynlərin 46 faizi övladının internetdə bu qədər çox vaxt keçirməsindən narahat olduğunu etiraf edib, amma bu vaxt ərzində onların hansı saytlara girmələri barədə məlumatlı olmadıqlarını da etiraf ediblər. Valideynlərin əksəriyyəti uşaqlarının virtual aləmdə hədələrə məruz qaldığını bilir, amma bunu əhəmiyyətsiz bir şey hesab edir. Kaspersky Lab və B2B International şirkətlərinin birgə apardığı bu sorğu-araşdırma nəticəsində məlum olub ki, dünyada övladı internetdən istifadə edən valideynlərin 58 faizi övladlarının virtual aləmdə hədələnməsinin getdikcə adi hal aldığını deyib. Valideynləri narahat edən yeganə məqam azyaşlıların pornoqrafik saytlara girişidir. Bu cür valideynlər 51 faizdir, amma onlar bunun üçün xüsusi qadağalar tətbiq etmirlər, çünki evdə qadağa tətbiq etsələr də, internet klublarına gedən uşalqara nəzarət edə bilmədiklərini deyirlər.\nTacikistan öz uşaqlarını qoruyur\nUşaqların yaşlarına uyğun olmayan saytlara, aqressiv oyunlara aludəsi internetlə başladı, çoxumuz nəzarət edə bilmədiyimizi etiraf edirik. Həm də bu həmişə mümkün olmur axı, uşaqların evdən ayrı olduqları zamanlarda internetdə gəzdiklərini bir çox valideyn bilmir, biləndə isə çox gec olur. Uşaqları internetin zərərlərindən qorumaq üçün son zamanlar dünyada təyinatlı və qadağalı internet barədə geniş layihələr reallaşdırılır.\nHələ 3 il əvvəldən Tacikistanda rəsmi olaraq bu sistem tətbiq edilir. Ölkənin sərhədləri çərçivəsində internetdə xüsusi təyinatlı sistem yaradıldı. Yeni yaradılan qrupun vəzifəsi iki istiqamətdə müəyyənləşdirlib - biri internetdə xəbər və məqalələri müzakirə edərkən istifadəçilər respublikanın tanımış şəxsləri barəsində xoşagəlməz ifadələr işlədərək onları təhqir də edənlərin kimliyinin müəyyən edilməsi, digəri isə uşaqların istifadə etdiyi oyun saytlarlarında zərərli, psixologiyaya mənfi təsir ediən oyunların istifadəsinə nəzarət etmək.\nMənim başıma gələnlər\nBöyüklərin internetdə narahatlıqları isə fırıldaqçılığa məruz qalmalarıdır. Bu bəzən şəkillərinizə edilmiş montaj, bəzən sizə qalmış miras, bəzən isə sifariş etdiyiniz hər hansı bir malın gəlib çıxmaması ola bilər. Bu mövzuda yazmışkən öz başıma gəlmiş bir əhvalatı da oxucularla bölüşmək istədim. 4-5 il qabaq “gmail” poçt xidmətindənki e-poçtuma təkrar-təkrar mesajlar gəldi, spam, casus mesajlar barədə məlumatlı olduğum üçün mesajları tıklamadan zibil qutusuna göndərirdim. Amma göndərən daha çox israr edirdi. Azyaşlı oğlum kompyuterin “siçan”ını qurdalayaraq məndən xəbərsiz bu “mail”lərdən birini açıb, açılmış məktuba baxanda gördüm Aleks Adam adlı bir şəxs ingilis dilində mənim e-poçt ünvanımın e-poçtlar arasında keçirilən müsabiqədə qalib olduğunu və mənə 100 min dollar pul qazandırdığını yazırdı.\nEtinasız yanaşdım və məktubu sildim, amma artıq onlar istədiyinə nail olmuşdular. Məktubu tıkladığım üçün professional hakerlər mənim internetə girmək üçün istifadə etdiyim telefon xətti ilə əlaqə yaradıb və ev telefonumun nömrəsini öyrəniblər. Bir neçə saat sonra ev telefonunun zəngi eşidildi. Zəng edən ingilis dilində Amerikadan zəng etdiyini, adının Aleks Adam olduğunu və mənimlə danışmaq istədiyini dedi. Şübhələrim hələ vardı, amma onun Azərbaycana zəng etməsi bir qədər inandırıcı gəldi. “Bəlkə tanışlardan kimsə mənimlə zarafat etmək fikrinə düşüb” deyə də fikirləşdim. Amma danışıq tərzindən hiss olunurdu ki, o həqiqətən də xarici millətdəndir.\nİsrarla məndən 100 dollar istəyirdi ki, mənə “qazandırdıqları” pulu bank vasitəsi ilə göndərsin. Onu sınamaq üçün ağlıma ilk gələn variantı söylədim, 100 min dolları göndərmək üçün istədiyi 100 dolların əvəzində ona 1000 dollar təklif etdim, amma mənə “qazandırdığı” puldan götürməsini söylədim. Bir az duruxdu, bundan istifadə edib dedim ki, mən ona etibar edirəm və mənim “qazandığım” puldan 1000 dollar götürə bilər. Son sözlərimdən sonra bir az etiraz etdi, bunun mümkün olmadığını dedi. Amma “çətin adam”a rast gəldiyini anladı və dəstəyi asdı. Bir daha da nə mesaj yazdı, nə də zəng etdi.\nŞəklinizi montaj edirlər?\nSon illər buna çox rastlanmasa da, internetin həyatımıza daxil olduğu 90-cı illərdə fırıldaqçılara ən çox pul qazandıran variantlardan biri də internet istifadəçilərinin şantaj edilməsi idi. Ən çox cəmiyyətin tanınmış simalarının məruz qaldığı bu vasitə ilə fırıldaqçılar külli miqdarda pul qazanırdılar. Tanınmış ictimai xadim - siyasətçi, alim, mədəniyyət işçisi, həkim, müəllim - öz internet səhifəsində şəxsi şəkillərini paylaşdıqda peşəkar montaj ustalarının yeminə çevrilirdi, onun şəkilləri montaj olunaraq ədəbsiz formalarda düzəldilib təkrar özünə göndərilirdi. Göndərənin məqsədi bəlli idi - pul almaq. İnternet aləminə yeni düşmüş qurban isə onun fırıldağının qurbanı olurdu və nüfuzuna xələl gəlməsin deyə istədiyi məbləği ödəyirdi.\nBəzən də həssas valideynləri uşaqlarının başına bir iş gələcəyi ilə qorxudurlar, onların əlində sizin gənc oğlunuzun və ya qızınızın şəkli var, o şəkli sizə göndərərək övladınızı tanıdığını və ona lazımi qədər pul vermədiyiniz təqdirdə övladınızı narkoman edəcəyini deyir. Kibercinayətkarlar valideynləri polisə gedəcəyi təqdirdə övladının öldürüləcəyi ilə hədələyirlər. Bu variant daha çox narkotiklə çox sərt mübarizə aparılan ölkələrdə baş verir. Bütün hallarda, internetdən istifadə edən övladınızı nəzarətdə saxlayın, azyaşlıların internetdə sərbəst gəzməsinə icazə verməyin, yeniyetmələrə isə sürgəc proqramlar tətbiq edin, veb-brauzerlər istədiyiniz saytı qadağan edə bilmək üçün xüsusi imkanlara malikdir. Sonda məlumat üçün qeyd edək ki, Azərbaycanda internetdə xüsusi təyinatlı sistemi tətbiq edilmir, amma bu o demək deyil ki, istənilən şəxs internetdə saxta profil ilə hədələyə və fırıldaqçılıqla məşğul ola bilər. Ölkənin əsas aidiyyəti qurumunda bütün İP-lər və istifadəçilər barədə dəqiq məlumat var.


Prezident: "Dağlıq Qarabağ yoxdur, Qarabağ var" - Azinforum.az İnformasiya Portalı\nAna səhifə / Siyasət / Prezident: “Dağlıq Qarabağ yoxdur, Qarabağ var”\nPrezident: “Dağlıq Qarabağ yoxdur, Qarabağ var”\n“Biz artıq quruculuq işlərinə başlamışıq. Əgər kimsə deyirsə ki, münaqişə həll olunmayıb, gəlsin desin, bunun həllini necə görür, nə həll olunmayıb? Əgər dırnaqarası Dağlıq Qarabağın statusundan söhbət gedirsə, mən demişəm, Azərbaycan ərazisində Dağlıq Qarabağ adlı ərazi vahidi yoxdur”.\nBunu Prezident İlham Əliyev iyulun 14-də Bakının Binəqədi rayonunun Xocasən qəsəbəsində şəhid ailələri və müharibə əlilləri ilə görüşdə çıxışında deyib.\nPrezident bildirib ki, ümumiyyətlə, bu söz, ifadə işlənməməlidir: “Dağlıq Qarabağ yoxdur, Qarabağ var. İyulun 7-də imzaladığım Fərman əsasında Qarabağ iqtisadi zonası yaradıldı, vəssalam. Bütün Qarabağa aid olan rayonlar orada birləşib”.\nÖncəki Rusiyaya Qoşulmama Hərəkatında müşahidəçi statusu verildi\nNövbəti Naxçıvan-Bakı-Naxçıvan avtobus marşrutu fəaliyyətini bərpa edir


Zaqatalada yeni təkanlar hiss olunub\n2021, 19 Sentyabr, bazar, Bakı vaxtı 00:21\nMayın 7-də səhər Zaqatalada baş vermiş güclü zəlzələdən sonra yeraltı təkanlar axşam da davam edib. Ailəsini yaxın rayonlara, zəlzələnin daha az hiss olunduğu Şəki və Balakənə köçürənlərin sayı artıb.\nBu barədə məlumatı AzadlıqRadiosuna rayon sakinlərindən Sultan Sultanov verib.\nBildirib ki, saat 8-dən sonra bir çoxları həyətlərindəki kiçik tikililərdə gecələyib.\n«Bu cür tikintisi olmayan ailələr qonşularda gecələməli olub. Rayona qaz və elektrik enerjisinin verilməsi dayandırılıb».\nƏhalinin verdiyi məlumata görə rayon mərkəzində FH nazirliyi bir çox insana evlərinə girməyi qadağan edib və onları gecələmək üçün çadırlara köçürüb:\n«Gecə saatlarında təkanlar xeyli artdı. Təkan hər yarım saatdan bir, ya hər saatda bir, ya da iki saatlıq fasilə ilə hiss olunur. Evlərdə oturmaq mümkün deyil, çünki evi əsdirən təkan əşyaları üstümüzə uçurur və bu cür təkrar olunan hər təkandan sonra evlərin dağılma təhlükəsi daha da artır. İnsanlar xeyli təşviş içindədir».\nMayın 7-də Zaqatala rayonunda bir neçə dəfə zəlzələ olub, birinci zəlzələ 7 bal gücündə qeydə alınıb.Təkanların episentri Zaqatala şəhərinin 14 km. və 13 km. cənub şərqində olub.\nFNH-nin məlumatına görə, təkanlar nəticəsində tələfat və dağıntı olmayıb. Səhər saat 9.40-da baş vermiş 5,5 bal gücündə birinci zəlzələ zamanı Zaqatalanın Muxax, Zeyəm və Bazar kəndlərində onlarla yaşayış evi dağılıb. FHN rəhbəri Kəmaləddin Heydərov həmin kəndlərdə olub.\nFövqəladə Hallar Nazirliyinin Mülkü Müdafiə Qoşunlarının 450 nəfər şəxsi heyəti, digər qurumlarından 100-ə yaxın xilasedici, yerli komissiyalarla birgə tikililərin vəziyyətinin qiymətləndirilməsi üçün mühəndis-konstruktorlar və 600-dən çox çadır bölgəyə gətirilib. Ehtiyacı olanlar üçün çadırlar qurulub.


Prezident: “Təhsil sahəsində aparılan köklü islahatlar səmərə verir” » www.XALQXEBER.az\nUşaqlar isə yaxşı oxumalıdırlar, gələcəkdə cəmiyyətdə layiqli yer tutmaq üçün, ilk növbədə, gərək bilikli, savadlı olsunlar. Azərbaycanda ümumi savadlılıq səviyyəsi 100 faizə yaxındır. Bu, çox gözəl göstəricidir. Bu gün dünyada savad, bilik, texnologiyalar hər şeyi həll edir. Baxın inkişaf etmiş ölkələrin vəziyyətinə. Onların arasında ancaq yüksək texnologiyalara malik olan ölkələr var. Təbii ehtiyatlar, neft-qaz resursları - bunlar sadəcə olaraq bir vasitədir. Ölkələri inkişafa doğru aparan əsas amillər savad, bilik, texnologiyalar, innovasiyalar, yeniliklərdir. Ona görə Azərbaycanda gənclər çox bilikli, savadlı olmalıdırlar. Azərbaycanda müasir texnologiyalara çox böyük dəstək verilir, bu, dövlət siyasətidir. İnformasiya-kommunikasiya texnologiyalarının inkişafı olmadan müasir cəmiyyətlər uğurlu fəaliyyət göstərə bilməz. Ona görə, ilk növbədə, uşaqlar maraqlı olmalıdırlar ki, yaxşı oxusunlar və gələcəkdə həm özləri üçün gözəl həyat qursunlar, həm ölkəmizin inkişafına töhfə versinlər. Əlbəttə ki, gənclərin tərbiyəsi ilə bağlı həm müəllimlər, həm valideynlər ciddi məşğuldurlar və mən bunu alqışlayıram. Azərbaycan gəncləri vətənpərvər gənclərdirlər və bundan sonra da bizim gənclərimiz vətənpərvərlik ruhunda, milli ruhda tərbiyə almalıdırlar”.скачать dle 10.6фильмы бесплатно


NEFT NƏ ZAMAN 30 DOLLARDAN AŞAĞI DÜŞƏ BİLƏR?\nRusiyanın maliyyə naziri xəbərdarlıq edib ki, neft hasilatının məhdudlaşdırılması ilə bağlı aparılan yeni danışıqlar nəticəsiz qalsa, neft 40 dollardan aşağı düşə bilər. Bu barədə “RBC” agentliyinin müxbiri Yevgeni Kalyukov “TASS” agentliyinə istinadla məlumat verir. “OPEC” təşkilatına üzv olan ölkələr və neft emalı ilə məşğul olan digər dövlətlərin cari ilin ortalarında müddəti başa çatan neft hasilatının məhdudlaşdırılması ilə bağlı sazişin uzadılmasından imtina etməsi dünya bazarlarında neft qiymətinin kəskin şəkildə aşağı düşməsinə səbəb ola bilər. Rusiyanın maliyyə naziri, birinci vitse-baş nazir Anton Siluanov Dövlət Dumasının büdcə və vergilər komitəsinin iclasında belə bir xəbərdarlıqla çıxış edib.\n“Biz axı yayda nə olacağını bilmirik. “OPEC” hasilatın azaldılması ilə bağlı razılığa gələcək ya yox?! Razılığa gəlməsə, qiymətlər 40 dollardan aşağı düşə, 30 dollar ola bilər”, - deyə Siluanov bildirib.\nİyunun 10-u “Brent” markalı neftin bir barelinin qiyməti 63 və 64 dollar arasında tərəddüd edir. Rusiya prezidenti Vladimir Putinin sözlərinə görə, bu qiymət rus rəhbərliyini qane edir.\nPutin iyunun 6-ı Sankt-Peterburqda keçirilən beynəlxalq iqtisadi forumda bildirib: “Əlbəttə, Səudiyyə Ərəbistanı neft qiymətlərinin yuxarıda qalmasını istəyir. Rus iqtisadiyyatı diverfikasiya olduğu üçün bizim belə bir ehtiyacımız yoxdur. Büdcənin 40 dollardan hesablandığını nəzərə alsaq, kifayət qədər ciddi marja əldə etmiş oluruq”.


Prezident İlham Əliyevin III qurultayda Nitqi\nƏsas səhifə > Prezident İlham Əliyevin III qurultayda Nitqi\nAzərbaycan Respublikasının Prezidenti,Yeni Azərbaycan Partiyasının Sədri İlham Əliyevin Yeni Azərbaycan Partiyasının III qurultayında Nitqi\nMən sizin hamınızı ürəkdən salamlayıram. Hər birinizə cansağlığı, uğurlar arzulayıram. Bu gün mənim ünvanıma deyilən bütün xoş sözlərə görə sizə minnətdaram.\nYeni Azərbaycan Partiyasının III qurultayı Azərbaycanın ictimai-siyasi həyatında çox mühüm hadisədir. Mən hesab edirəm ki, qurultayın nəticələri ölkəmizin gələcək inkişafı üçün, demokratik inkişafı üçün mühüm rol oynayacaqdır.\nYeni Azərbaycan Partiyası 1992-ci ildə çətin şəraitdə yaranmışdır. Xalqımızın ümummilli lideri Heydər Əliyevin təşəbbüsü ilə yaranan Yeni Azərbaycan Partiyası müxalifət partiyası kimi yaranmışdır. Ancaq indiki bəzi müxalifət nümayəndələrindən fərqli olaraq, Yeni Azərbaycan Partiyası müxalifətdə olan dövrdə heç vaxt Azərbaycan dövlətçiliyinə, Azərbaycanın milli maraqlarına müxalifətdə olmamışdır. O vaxtkı iqtidara müxalifətdə olmuşdur və təkcə biz yox, bütün Azərbaycan xalqı o vaxtkı iqtidara müxalifətdə idi. Çünki onların yarıtmaz fəaliyyəti nəticəsində ölkədə anarxiya, hərc-mərclik, total böhran hökm sürürdü. Demək olar ki, ölkəni uçurum kənarına gətirib çıxarmışdılar. Ölkədə gedən proseslər Azərbaycanın gələcəyini sual altında qoymuşdu və ölkə parçalanma ərəfəsində idi. Azərbaycan xalqının müdrikliyi və xalqımızın ümummilli lideri Heydər Əliyevin siyasi təcrübəsi, biliyi, cəsarəti nəticəsində ölkəmiz o çətin şəraitdən şərəflə çıxdı, Azərbaycan özünü bütün təhlükələrdən qoruya bildi. Ölkəmiz çox inamla inkişaf etməyə başladı və qısa müddət ərzində Azərbaycan öz siyasi və iqtisadi potensialını gücləndirərək, bölgədə lider dövlətə çevrilmişdir. Bu, böyük tarixi hadisədir.\nƏgər xalqımızın ümummilli lideri Heydər Əliyev o çətin anda ölkəyə rəhbərliyə gəlməsəydi, Azərbaycanın hansı bəlalarla üzləşə biləcəyini təsəvvür etmək çətindir. Azərbaycanın gələcəyi, müqəddəratı çox böyük təhlükələrlə üzləşə bilərdi.\nÜmummilli liderimiz Heydər Əliyevin hakimiyyətə gəlməsindən sonra ölkəmizdə inkişaf dövrü başladı. Bu dövrün ilk illəri də ölkəmiz üçün çox çətin şəraitdə keçirdi. Ölkədə sabitlik tam bərqərar olunmamışdı. Vətəndaş müharibəsinin fəsadları aradan götürülməmişdi. Ölkədə hökm sürən böhran iqtisadi tənəzzülə gətirib çıxarmışdı. İnsanlarımızın həyat səviyyəsi ildən-ilə pisləşirdi və ölkə iqtisadiyyatı demək olar ki, iflic vəziyyətində idi.\nYenə də məhz Heydər Əliyevin fəaliyyəti nəticəsində, onun uzaqgörən siyasəti nəticəsində qısa müddət ərzində iqtisadiyyatda, siyasi həyatda müşahidə olunan mənfi meyillərin qarşısı alındı və ölkə inkişaf yoluna qədəm qoydu. Heydər Əliyev ictimai-siyasi quruluşundan asılı olmayaraq, sözün əsil mənasında, bütün dövrlərdə Azərbaycan xalqının lideri idi. 1970-1982-ci illərdə ölkəyə rəhbərlik etdiyi dövr ərzində onun tərəfindən görülmüş işlər Azərbaycan xalqının maraqlarına xidmət edirdi. Məhz onun fəaliyyəti nəticəsində Azərbaycana mərkəzi fondlardan böyük həcmdə vəsait gətirilirdi. Yeni zavodlar, fabriklər tikilirdi. İndi bu zavodlar və fabriklər Azərbaycanın iqtisadi və sənaye potensialına böyük dəstəkdir. Əgər o illərdə Azərbaycanda iri sənaye infrastrukturu yaranmasaydı, xüsusilə neft sahəsində, neft emalı sahəsində nəhəng qurğular tikilməsəydi, bu gün Azərbaycanın iqtisadi potensialı o qədər də güclü ola bilməzdi. Yəni demək istəyirəm ki, ictimai-siyasi quruluşundan asılı olmayaraq, bütün zamanlarda Heydər Əliyevin liderlik keyfiyyətləri, xalqa, millətə bağlılığı ölkəmiz üçün, böyük işlər görmək üçün gözəl şərait yaratmışdır. Amma təbii ki, Azərbaycanın ən ağır dövrü olan müstəqilliyimizin ilk illərində Heydər Əliyevin fəaliyyəti həlledici idi.\nGörülən bütün bu işlərin nəticəsində indi Azərbaycan öz siyasi və iqtisadi gücünü daha da artırır. 1993-cü ildən 2003-cü ilə qədər görülən bütün işlər Azərbaycanı tam mənada müstəqil dövlətə çeviribdir. Müstəqillik təkcə dövlət atributları deyildir. Bu gün bir neçə ölkə var ki, onların bütün dövlət atributları mövcuddur, rəsmən müstəqil dövlət kimi dünya birliyinə daxil olublar. Fəqət, onların siyasəti heç də müstəqil deyildir. Xalqımızın ən böyük sərvətlərindən biri də odur ki, bu gün Azərbaycan və Azərbaycan rəhbərliyi tam mənada müstəqil siyasət aparır. Bu siyasət yalnız və yalnız Azərbaycan xalqının milli maraqlarına xidmət edir. Bundan sonra da bizim görəcəyimiz bütün işlər Azərbaycan xalqının milli maraqlarına qulluq edəcək, Azərbaycanın daha da inkişafına xidmət edəcəkdir.\nHeydər Əliyevin neft strategiyasının icrası nəticəsində ölkəmizə milyardlarla dollar xarici sərmayə gətirilibdir. Yenə də deyirəm, əgər 1994-cü ildə, o çətin şəraitdə "Əsrin müqaviləsi" imzalanmasaydı, ondan sonrakı dövr ərzində bütün infrastruktur layihələri həyata keçirilməsəydi, Bakı-Tbilisi-Ceyhan neft kəmərinin tikintisinə başlanmasaydı bu gün Azərbaycanda iqtisadi inkişafdan, ümumiyyətlə, söhbət gedə bilməzdi. Azərbaycanın bir çox sahəsi məhz "Əsrin müqaviləsi"ndən sonra inkişaf etməyə başladı. Bu müqavilə bir növ bütün iqtisadi inkişaf üçün möhkəm təkan verdi. Azərbaycanın qarşısında duran sosial məsələlər daha da uğurla həll olunmağa başladı. Təbii ki, bunu da etmək üçün maliyyə imkanları lazımdır.\nBu gün Azərbaycanın valyuta ehtiyatları 2 milyard dollara bərabərdir. Bu, böyük sərvətdir və biz də ondan Azərbaycan xalqının milli maraqlarının qorunması üçün, dövlətimizin möhkəmlənməsi üçün istifadə edirik. Mən hesab edirəm ki, iqtisadi inkişafda müsbət meyillər sürətlə gedir və Azərbaycan öz iqtisadi potensialını günü-gündən gücləndirir.\nOrdu quruculuğunda böyük işlər görülmüşdür. Bu gün Azərbaycan ordusu qarşıda duran bütün vəzifələri həll etməyə qadirdir. Biz ordumuzun güclənməsi üçün lazımi tədbirlər görürük və bundan sonra da görəcəyik.\nAzərbaycan informasiya blokadasını yara bildi. Ölkəmiz beynəlxalq ailəyə qovuşdu və beynəlxalq aləmdə özünə layiq yerini tuta bildi. İndi Azərbaycan bölgədə güclü mövqelərə sahib olan ölkədir, bölgədə gedən proseslərə təsir etmək iqtidarındadır. Hesab edirəm ki, biz bu imkanlardan səmərəli istifadə edirik və günü-gündən Azərbaycanın beynəlxalq nüfuzu artır.\nMən hesab edirəm ki, bizim milli maraqlarımızın daha da səmərəli şəkildə qorunmasında beynəlxalq fəaliyyət, xarici siyasətimiz mühüm rol oynayır. Çox müsbət haldır ki, bu istiqamətdə də böyük işlər görülübdür.\n2003-cü il Azərbaycan üçün, Azərbaycanın müasir tarixi üçün deyə bilərəm ki, həlledici il olmuşdur. Xalqımızın ümummilli lideri Heydər Əliyevin səhhətində yaranmış problemlər ona növbəti dəfə prezident seçkilərində iştirak etmək imkanı yaratmadı. Azərbaycan xalqının dəstəyi ilə, Yeni Azərbaycan Partiyasının dəstəyi ilə mənim namizədliyim irəli sürüldü. Mənim də seçkiqabağı çıxışlarımda səslənən fikirlər hamınıza bəllidir. Mən demişdim, bu gün də deyirəm ki, Azərbaycan Heydər Əliyevin müəyyən etdiyi yolla getməlidir, yalnız bu yol bizə uğur gətirə bilər. Biz ancaq bu yolla getsək, ölkəmizi zəngin, qüdrətli dövlətə çevirə biləcəyik.\nHeydər Əliyevin siyasəti yaşamalıdır. Bu, zəmanənin tələbidir. Bu, yeganə siyasətdir ki, Azərbaycanı daha da gücləndirəcək, Azərbaycan xalqının həyat səviyyəsinin yaxşılaşmasına xidmət edəcəkdir. Mən çox şadam ki, Azərbaycan xalqı 2003-cü ildə öz seçimini düzgün etdi. Heydər Əliyevin siyasətinə öz səsini verdi və beləliklə, bu gün də biz hamımız, Azərbaycan xalqı, Yeni Azərbaycan Partiyası Heydər Əliyevin siyasətinə sadiq qalaraq, onu davam etdiririk və çox uğurla davam etdiririk.\n2003-cü ildə Azərbaycan xalqına böyük itki üz vermişdir. Biz öz liderimizi itirdik. Bu, bizim hamımız üçün böyük sarsıntı idi, hamımız üçün böyük faciə idi. Ancaq Azərbaycan xalqı o çətin anda sıx birləşdi, öz iradəsini ifadə etdi. Azərbaycan xalqı ölkəmiz üçün həlledici məqamda bir yumruq kimi birləşdi və Heydər Əliyevin ideyalarına, onun siyasətinə, onun dünya baxışlarına, onun fəlsəfəsinə sadiqliyini bir daha göstərdi. Bu, çox vacib məsələdir. Heydər Əliyev bu gün bizimlə deyil, amma onun siyasəti yaşayır, onun fəlsəfəsi yaşayır, onun yaratdığı müasir, müstəqil Azərbaycan yaşayır və bundan sonra da yaşayacaqdır.\nMən də öz fəaliyyətimdə xalqın dəstəyinə arxalanıram. Mən bu dəstəyi hiss edirəm və bu dəstək mənə güc verir. Hər bir rəhbər üçün əsas şərt xalqın ona olan inamıdır, dəstəyidir, görülən işlərə verilən qiymətdir.\nMən seçkilərdən əvvəl verdiyim bütün vədlərə sadiqəm. Həm daxili siyasətdə, həm xarici siyasətdə, həm iqtisadi siyasətimizdə, bütün sahələrdə. Azərbaycan son müddət ərzində bütün istiqamətlərdə uğurla inkişaf edibdir. Bizim xarici siyasətimiz düşünülmüş, məqsədyönlü konsepsiya çərçivəsində həyata keçirilir. Bu konsepsiyanın bir neçə istiqaməti var. Qonşularımızla səmimi münasibətlərin yaranması konsepsiyamızın bir istiqamətidir. Bu yolda nəticələr əldə edilibdir. Azərbaycan öz qonşuları ilə çox mehriban münasibətlər yaradıbdır. Bu münasibətlər əvvəldən də var idi, biz bu gün bunu inkişaf etdiririk. Bizim qonşularımız Azərbaycanın ərazi bütövlüyünü dəstəkləyirlər və Ermənistan-Azərbaycan, Dağlıq Qarabağ münaqişəsinə yalnız və yalnız beynəlxalq hüquq normaları prizmasından yanaşırlar.\nAzərbaycan regional əməkdaşlıq baxımından öz fəaliyyətini davam etdirir və bu sahədə görülən işlər bunun əyani sübutudur. Ən böyük regional layihə olan Bakı-Tbilisi-Ceyhan neft kəməri Azərbaycanın təşəbbüsü və fəal iştirakı ilə həyata keçirilir. Bizim Avropa və Avratlantik strukturlarına inteqrasiya siyasətimiz uğurla davam etdirilir. Bu müddət ərzində Azərbaycan Avropa İttifaqının "Yeni qonşuluq siyasətinə" daxil edilibdir. Azərbaycan NATO ilə yeni fərdi əməkdaşlıq planı üzrə birgə işləyir. Beynəlxalq təşkilatlarla bizim əlaqələrimiz daha da güclənibdir. Birləşmiş Millətlər Təşkilatında, Avropa Şurasında, İslam Konfransı Təşkilatında və digər beynəlxalq təşkilatlarda Azərbaycanın mövqeləri güclənibdir. Görülən işlər, qəbul edilmiş qətnamələr, xüsusilə Ermənistan-Azərbaycan, Dağlıq Qarabağ münaqişəsinə dair olan siyasi qərarlar onu göstərir ki, bizim fəaliyyətimiz bu istiqamətdə çox uğurlu olubdur.\nDaxildə bizim gördüyümüz bütün işlər ölkəmizdə hökm sürən sabitliyin qorunmasına xidmət edir. Azərbaycan üçün, ümumiyyətlə, hər bir ölkə üçün, hər bir ölkənin inkişafı üçün sabitlik başlıca şərtdir. O yerdə ki, sabitlik yoxdur, orada inkişafdan söhbət gedə bilməz. O yerdə ki, sabitlik yoxdur, xarici sərmayənin gəlməsi mümkün deyildir. O yerdə ki, sabitlik yoxdur, insanlarda inamsızlıq yaranır. Ona görə xalqımızın ümummilli lideri bunu dəfələrlə bəyan etmişdir və biz də bu siyasətə sadiqik ki, Azərbaycanın uğurlu, hərtərəfli inkişafı üçün ictimai-siyasi sabitlik qorunmalı, möhkəmlənməlidir. Kim bu sabitliyi pozmaq istəsə, öz layiqli cavabını alacaqdır.\nBelə cəhdlər olub. 2003-cü ildə keçirilmiş prezident seçkilərindən sonra belə cəhdlər olub, amma bütün o cəhdlərin qarşısı alınıbdır. Ümid edirəm ki, o cəhdləri edən qüvvələr üçün bu, yaxşı dərs idi. Əgər onlar bir daha buna başlasalar, yenə eyni qaydada cavablarını alacaqlar. Biz siyasi mübarizəni daş-kəsəklə deyil, sözlə, siyasətlə aparırıq. Yeni Azərbaycan Partiyası yaranan gündən bəyan etmişdir və bu gün də bu siyasətə sadiqik ki, biz siyasi mübarizənin yalnız və yalnız sivilizasiyalı formalarına üstünlük veririk. Hər bir normal dövlətdə bu cür münasibətlər olmalıdır.\nMən çox təəssüf edirəm ki, dialoq haqqında bizim bir neçə dəfə səsləndirdiyimiz təkliflər müxalifət tərəfindən qəbul edilmir. Bu təkliflər bir neçə dəfə - prezident seçkiləri ərəfəsində də verilmişdir, seçkilərdən sonra da verilmişdir. Ancaq biz nəyi görürük? Onu görürük ki, müxalifət düşərgəsində bu dialoqa meyilli olan insanlar o partiyalardan xaric edilirlər. Yəni bu, açıq şəkildə göstərir ki, həmin qüvvələr dialoqun tərəfdarı deyillər. Belə olan halda, biz başqa variantlara da baxmalıyıq. Hər halda, hesab edirəm ki, Azərbaycanın normal inkişafı üçün, ölkəmizin demokratik inkişafı üçün siyasi münasibətlər sivilizasiyalı formada olmalıdır.\nAzərbaycanın iqtisadi inkişafı uğurla davam edir. Seçkilərdən əvvəl verilmiş bütün vədlər həyatda öz əksini tapır. Biz demişdik ki, iqtisadi islahatları davam etdirəcəyik, bunu da edirik. Həm struktur islahatları aparılır, həm də ölkəmizin iqtisadi inkişafı üçün çox mühüm əhəmiyyət kəsb edən sosial-iqtisadi, regional inkişaf proqramları qəbul edilib və uğurla icra edilir. Biz demişdik ki, 600 min iş yeri yaranacaqdır. Cəmi bir il ərzində yaranan iş yerlərinin sayı 170 mindən çoxdur. Biz demişdik ki, sahibkarlara kömək göstərəcəyik. Dövlət büdcəsindən 2005-ci ildə sahibkarlara kömək etmək üçün nəzərdə tutulan vəsait iki dəfə qaldırılıbdır. Biz demişdik ki, büdcəmiz artacaqdır. İlk növbədə, maliyyə nizam-intizamının güclənməsi nəticəsində 2005-ci ilin büdcəsi təxminən 25-30 faiz artırılıbdır. Mən hesab edirəm ki, bütün istiqamətlərdə nəzərdə tutulmuş proqramlar öz həllini tapıb və Azərbaycan hərtərəfli inkişaf edir.\nAzərbaycanın qeyri-neft sektoru sürətlə inkişaf etməyə başladı. Qeyri-neft sektorunun inkişafı gələcək işlərimizin görülməsi üçün çox mühüm bir amildir. Mən çox şadam ki, Azərbaycanda möhkəmlənən sahibkarlar sinfi bu fürsətlərdən çox uğurla istifadə edir.\nGənclərlə bizim əlaqələrimiz həmişə yüksək səviyyədə olubdur, mən özüm şəxsən daim gənclərlə ünsiyyətdə olmuşam, indi də əlaqə saxlayıram. Çox şadam ki, ikinci qurultaydan sonra partiyamıza müşahidə olunan güclü axının böyük əksəriyyəti gənclərin hesabına baş veribdir. Bu da təbiidir. Çünki Azərbaycan gəncləri ölkəmizdə gedən prosesləri çox gözəl bilirlər və ümumiyyətlə, dünyada gedən prosesləri çox gözəl bilirlər.\nDünyada gedən proseslərin hansı istiqamətdə inkişaf etməsi haqqında onların çox yaxşı təsəvvürü vardır. Görürlər ki, bugünkü iqtidar, Azərbaycanın rəhbərliyi öz siyasətini dünyada gedən proseslərlə paralel şəkildə aparır. Çünki bu, bizim milli maraqlarımıza uyğundur. Bizim milli maraqlarımıza uyğundur ki, Azərbaycanda demokratik, sivilizasiyalı, müasir dövlət yaransın.\nBiz təbii ehtiyatlarla zəngin olan ölkəyik. Bizim çox gözəl intellektual potensialımız, resurslarımız var. Amma onu da bilirik ki, yalnız və yalnız demokratik cəmiyyətdə hər bir vətəndaş öz istəyini, öz bacarığını sərbəst ifadə edə bilər. Ancaq demokratik inkişaf ölkələri tərəqqi yoluna gətirib çıxara bilər. Ona görə bütün addımlarımız məhz bu istiqamətdə atılır. Həm iqtisadi potensialımızın güclənməsi, ordu quruculuğunda görülən çox ciddi tədbirlər, Azərbaycanda daxili sabitliyin qorunması, möhkəmlənməsi, həm də ölkəmizin gələcək demokratikləşməsi bizim siyasətimizin əsas istiqamətləridir.\nÖlkəmiz üçün gözəl perspektivlər açılır. Mən gələcəkdə Azərbaycanın qarşısında böyük problemlər görmürəm. Bütün problemlər öz həllini tapacaqdır. Sosial məsələlər öz həllini tapacaqdır. Biz minimum əmək haqqını iki dəfədən çox qaldırmışıq, bundan sonra da qaldıracağıq. Pensiyaları qaldıracağıq. Əmək haqqı ildən-ilə artır, əhalinin pul gəlirləri artır. Ölkədə gedən islahatlar yeni imkanlar yaradır. Kənd təsərrüfatında görüləcək işlər imkan verəcək ki, bu sahə daha da inkişaf etsin, yeni texnika alınacaqdır.\nBakı-Tbilisi-Ceyhan neft kəmərinin işə düşməsindən sonra ölkəmizə böyük həcmdə vəsait daxil olacaqdır ki, bu da iqtisadiyyatımızın bütün sahələrini inkişaf etdirmək üçün gözəl şərait yaradacaqdır. Sosial müdafiə imkanları yüksələcəkdir. Ən çətin vəziyyətdə yaşayan qaçqınlarımız, köçkünlərimizdir, onların da həyat səviyyəsi yaxşılaşdırılacaqdır. Bilirsiniz ki, onlar üçün yeni infrastruktur yaradılır, yeni şəhərciklər salınır, məktəblər, xəstəxanalar tikilir.\nBir sözlə, mən yaxın və uzaq gələcəkdə Azərbaycanın qarşısında heç bir problem görmürəm. Çünki yenə də deyirəm, bütün görülən və görüləcək işlər, hökumətin proqramları bizi bütün arzularımıza gətirib çıxaracaqdır.\nYeganə problem, ən ağırlı problem Ermənistan-Azərbaycan, Dağlıq Qarabağ münaqişəsidir. Biz də çalışırıq ki, bunu həll edək. Amma o da təbiidir ki, bu, bir tərəfin istəyindən asılı olan məsələ deyildir. Burada da bütün gücümüzü səfərbər etmişik.\nBir tərəfdən, xarici siyasətdə apardığımız məqsədyönlü fəaliyyət, əgər belə demək mümkündürsə, çox ciddi hücumlar, beynəlxalq təşkilatların bu məsələyə daha da diqqətli olmaları, diplomatik səylər, digər tərəfdən, ordu quruculuğu, - sirr deyil ki, 2005-ci ilin büdcəsində orduya ayrılan xərclər təxminən 30 faiz, ondan da çox artıbdır, bundan sonra da artacaqdır, - eyni zamanda, Azərbaycanın bölgədəki nüfuzu, regional layihələrin həyata keçməsi, Bakı-Tbilisi-Ceyhan neft kəmərinin tikintisi, yəni bütün bu amillər bizə çox gözəl üstünlük yaradır. İndi danışıqlar prosesində müşahidə olunan meyillər bizim xeyrimizədir. Bu da həqiqətdir. Sadəcə olaraq, Ermənistan tərəfinin qeyri-konstruktiv mövqeyi imkan vermir ki, məsələ öz həllini tapsın.\nBeynəlxalq hüquq normaları bizim tərəfimizdədir. İqtisadi potensial bizim tərəfimizdədir. Ordu potensialı bizim tərəfimizdədir. Haqq-ədalət bizim tərəfimizdədir. Azərbaycan xalqı heç vaxt öz doğma torpaqlarının itirilməsi ilə barışmayacaqdır. Nəyin bahasına olursa-olsun, öz doğma torpaqlarını azad edəcəkdir.\nBiz istəyirik ki, bu, sülh yolu ilə həll olunsun. Biz müharibə istəmirik, gözəl planlarımız, perspektivlərimiz var. Biz quruculuq işləri ilə məşğul olmaq, ölkəmizi daha da inkişaf etdirmək istəyirik. Ona görə məsələnin sülh yolu ilə həllinin tərəfdarıyıq. Amma o da hamıya aydındır ki, belə qeyri-müəyyən vəziyyət çox çəkə bilməz. İndiki danışıqlar Praqa prosesi çərçivəsində aparılır. Ümumiyyətlə, Praqa prosesi son müddət ərzində gedən danışıqlarda yeni bir vəziyyət yaratdı. Əslində, Praqa prosesi mərhələli həll deməkdir. Ona görə biz ümidliyik ki, Praqa prosesi nəticəsində ədalətli, bütün beynəlxalq hüquq normalarına uyğun variant müzakirə oluna bilər və tərəflər razılaşa bilərlər. Amma əgər bu dəfə də danışıqlar heç bir nəticə verməsə, onda gələcək danışıqların ümumiyyətlə, heç bir əhəmiyyəti qalmır. Çünki bilirsiniz ki, danışıqlar on ildən artıqdır ki, aparılır. Bütün mümkün olan variantlar artıq müzakirə olunubdur. Əgər bu mərhələ də heç bir nəticə verməsə, bu məsələdə yeni vəziyyət yaranacaqdır. Yəni danışıqların aparılmasına heç bir ehtiyac qalmayacaq və Azərbaycan o zaman öz strateji xəttində və bizim bu məsələyə dair bütün siyasi yanaşmalarımızda ciddi dəyişiklik etməli olacaqdır.\n2005-ci il ölkəmiz üçün çox vacib il olacaqdır. Ümumiyyətlə, 2005-ci il çox yaxşı başladı. Bizim nəzərdə tutduğumuz bütün məsələlər - iqtisadi inkişaf məsələləri öz həllini tapır. Azərbaycan 2005-ci ildə beynəlxalq aləmdə yeni təşəbbüslərlə çıxış edir. Müxtəlif ölkələrlə ikitərəfli münasibətlər möhkəmlənir. Regional əməkdaşlıq məsələləri güclənir. 2005-ci ildə ölkəmizin gələcəyini böyük dərəcədə müəyyən edəcək Bakı-Tbilisi-Ceyhan neft kəməri istismara veriləcək və bu, vəziyyəti tamamilə dəyişdirəcəkdir. Həm bölgədə gedən proseslərə çox güclü təsir göstərəcəkdir, həm də Bakı-Tbilisi-Ceyhan neft kəmərinin işə düşməsindən sonra digər ölkələrin nefti bu kəmər vasitəsilə dünya bazarlarına çıxarıla bilər. Azərbaycanın bölgədəki mövqeləri və önəmi daha da möhkəmlənəcəkdir. Əlbəttə, Bakı-Tbilisi-Ceyhan neft kəmərinin işə düşməsi bizə imkan verəcək ki, cəmi üç il ərzində biz öz ixrac potensialımızı təxminən üç, dörd, beş dəfə artıraq. Təbii ki, bu, ölkəmizə böyük həcmdə vəsait gətirəcəkdir. Bu vəsait də Azərbaycan xalqının həyat səviyyəsinin yaxşılaşmasına xidmət edəcəkdir.\nAzərbaycan Dövlət Neft Fondunda bu günə qədər yığılmış bütün vəsaitlər şəffaf şəkildə idarə olunur. Xalq bu barədə məlumat alır, məlumatlar dərc edilir və bütün xərclər yalnız və yalnız mərkəzləşmiş büdcə vasitəsilə həyata keçirilir. Bunlar parlamentdə müzakirə olunur və müzakirənin nəticəsində büdcə formalaşanda Neft Fondunun vəsaiti də orada öz əksini tapır. Yəni onu demək istəyirəm ki, Azərbaycan xalqı parlamentdə öz nümayəndələri vasitəsilə Neft Fondunun gəlirlərinin bölünməsində bilavasitə iştirak edir. Bu, çox vacibdir. Çünki bu, hamımızın sərvətidir. Azərbaycan xalqının sərvətidir və hər bir vətəndaş bu sərvətdən faydalanmalıdır. Eyni zamanda, hər bir vətəndaş bilməlidir ki, orada yığılan vəsait haraya xərclənir, hansı məqsədlərə istifadə olunu.\n2005-ci ildə parlament seçkiləri keçiriləcəkdir. Biz bu seçkilərə böyük əhəmiyyət veririk. Hesab edirik ki, Azərbaycanın gələcək, demokratik inkişafında bu seçkilər mühüm rol oynayacaqdır. Mən şübhə etmirəm ki, seçkilər tam ədalətli, şəffaf keçiriləcək və Azərbaycan xalqının iradəsi və arzuları bu seçkilərin nəticəsində öz əksini tapacaqdır.\nYeni Azərbaycan Partiyası da bu seçkilərə hazırlaşmalıdır və biz bunu edəcəyik. Baxmayaraq ki, partiyamız üçün Azərbaycanın indiki siyasi səhnəsində heç bir rəqib görmürük, amma etiraf etməliyik ki, müxalifətin vəziyyəti, - bəlkə də indi bu barədə danışmaq bizim üçün o qədər də yaxşı çıxmaz, - çox acınacaqlıdır. Prezident seçkilərindən sonra onların vəhşi hərəkətləri cəmiyyətdə ümumən olmayan dayaqlarının qalıqlarını da məhv edibdir. Bu gün Azərbaycanın siyasi səhnəsində müxalifətin mövcudluğu ümumiyyətlə hiss olunmur. Onlar yalnız hansısa beynəlxalq təşkilatların dəvəti ilə gəzintilərə çıxırlar. Orada da onuncu dərəcəli məmurlarla görüşdən sonra bir az ruhlanırlar, böyük planlarla, ideyalarla Azərbaycana qayıdırlar. Amma bir müddət sonra hamımız görürük ki, bunların arxasında heç nə yoxdur.\nBir sözlə, bu gün bizim, Yeni Azərbaycan Partiyasının qarşısında rəqib yoxdur. Mən buna təəssüf edirəm. Hesab edirəm ki, bu, cəmiyyətimiz üçün qeyri-normal bir vəziyyətdir, qeyri-normal bir şəraitdir. Yeni Azərbaycan Partiyası olaraq biz öz tərəfimizdən ölkədə hökm sürən siyasi proseslərə kifayət qədər təsir etmək iqtidarındayıq. Əgər lazım olarsa, biz öz yardımımızı, köməyimizi də göstərə bilərik ki, mövcud olan siyasi qüvvələr bir az özlərinə gəlsinlər, fəal olsunlar, necə deyərlər, bir az öz gələcəyi haqqında düşünsünlər.\nAmma buna baxmayaraq, Yeni Azərbaycan Partiyası, əlbəttə, seçkilərə ciddi hazırlaşacaqdır. Mən heç şübhə etmirəm ki, Yeni Azərbaycan Partiyası tərəfindən dəstəklənəcək istənilən namizəd parlament seçkilərində açıq, ədalətli və şəffaf mübarizədə qalib gələcəkdir. Azərbaycan xalqı bizim siyasətimizi dəstəkləyir, bəyənir. Bizim siyasətimiz əməli işlərdir, praktiki addımlardır, real məsələlərdir. Biz populizmdən uzağıq, gündə on dəfə müsahibə vermirik, işlə məşğul oluruq. Həm Yeni Azərbaycan Partiyası, onun fəalları, həm də hökumətdəki nümayəndələrimiz, əlbəttə, Yeni Azərbaycan Partiyasının rəhbəri, ölkə Prezidenti də bu işlərlə məşğuldur.\nMənim də həyatım və fəaliyyətim göz qabağındadır. Seçkilərdən əvvəl demişəm ki, əgər seçilsəm, doğma xalqıma ləyaqətlə xidmət edəcəyəm. Mən bunu etməyə çalışıram və bundan sonra da əlimdən gələni edəcəyəm ki, Azərbaycan xalqı günü-gündən yaxşı yaşasın, ölkəmiz güclənsin, zənginləşsin və qüdrətli dövlətə çevrilsin.\nMən əminəm ki, biz bundan sonra da Heydər Əliyevin siyasi xəttinə sadiq qalaraq doğma Vətənimizə, xalqımıza ləyaqətlə, sədaqətlə xidmət edəcəyik.\nYaşasın Heydər Əliyevin əsəri olan müasir, müstəqil Azərbaycan Respublikası!


“Qarabağ”ın məşqçisi Delio Rossi ilə görüşəcək - Olimpiya Idman NövləriOlimpiya Idman Növləri\n“Qarabağ”ın məşqçisi Delio Rossi ilə görüşəcək\n12 dekabr 2017 / 19:00 Baxış sayı: 108\n“Qarabağ”ın məşqçisi Elçin Rəhmanov PRO məşqçilik kursu çərçivəsində Bolqarıstana yollanıb. Allsport.az saytı xəbər verir ki, 6 günlük proqramda o, Bolqarsıtanın “Levski” və “Ludoqorets” klublarının bazasında olacaq.\nGənc mütəxəssis “Ludoqorets” komandasında akademiyanın fəaliyyəti ilə yaxından tanış olub və təhsil ocağının direktoru ilə bi araya gələrək fikir mübadiləsi aparıb.\nElçin Rəhmanov “Levski” klubunun məşqçilər heyəti və “Latsio” və “Fiorentina”nın sabiq baş məşqçisi, hazırda da “Levski”ni çalışdıran Delio Rossiylə görüşəcək. Komandanın 1 həftəlik hazırlığı ilə tanış olacaq.


Sarayda "yoxa çıxmış" torpaq...\n2021, 30 İyul, Cümə, Bakı vaxtı 05:24\n"Bacım Pərvanən 8 il yataq xəstəsi idi. Müalicəsi Almaniya və Israildə mümkün idi. Həm də çox xərc tələb olunurdu. Ailəmizin maddi durumu acınacaqlı idi. Mərhum atam Abşeron rayon icra hakimiyyətinin başçısı Zakir Fərəcova müraciət etmişdi. Başçı ailəmizin vəziyyətini nəzərə alaraq, Saray qəsəbə bələdiyyəsinə göstəriş verdi ki, atamın adına 6 sot torpaq sahəsi ayırsın. Mərhum bələdiyyə sədri Ənvər Pirəliyev qəsəbə bələdiyyəsinin toplantısında atama 6 sot torpaq sahəsi verilməsinə dair qərar çıxartdı. Torpaq sahəsi ölçülərək ailə üzvlərinin şahidliyi ilə yeri bizə göstərildi".\nTORPAQ SAHƏSİ AYRILIB, BAŞÇI RƏSMƏN MƏLUMATLANDIRILIB\nAbşeron rayonu, Saray qəsəbəsi, Adil Mənsimov küçəsi ev 27 ünvanında yaşayan Cəbrayıl Məhərrəmov "Qaynar xətt"ə müraciət edib. Onun sözlərinə görə, ailəyə torpaq sahəsi ayrılması ilə bağlı Saray bələdiyyəsindən icra başçısının müavini Iradə Gülməmmədovaya 92 saylı müvafiq məktubla məlumat verilib. Bir müddət sonra ailə başçısı vəfat edib. İndi Cəbrayıl Məhərrəmov varis kimi həmin torpaq sahəsini sənədləşdirə bilmir.\n"Bələdiyyədən deyirlər ki, guya həmin sahə mövcud deyil. Halbuki 3 il əvvəl bələdiyyənin verdiyi qərarı da bələdiyyə üzvlərinə təqdim etmişəm".\n"MÖCÜZƏLƏR ÖLKƏSİNDƏ YAŞAYIRIQ"\nSaray qəsəbə bələdiyyəsindən varisə bildirilib ki, onlara ayrılmış sahənin yeri itib, tapa bilmirlər.\n"Sanki möcüzələr ölkəsində yaşayırıq. Torpaq da yoxa çıxa bilərmiş..."\nAbşeron rayon İcra Hakimiyyətindən bildiriblər ki, torpaq ayrılması və bununla bağlı ortaya çıxan problemlərin onlara aidiyyəti yoxdur.\nSaray bələdiyyəsindən isə məsələyə münasibət bildirməyiblər.\nCəbrayıl Məhərrəmov Abşeron rayon icra hakimiyyətindən, üzvü olduğu Yeni Azərbaycan Partiyasından, Saray qəsəbə bələdiyyəsindən mərhum atası Məhərrəmov Fazil Cəbrayıl oğlunun adına ayrılmış 6 sot torpaq sahəsinin "tapılaraq" ona qaytarılmasını tələb edir.


Fransada ev vergisi ləğv ediləcək\nFransa Respublikasının Prezidenti Emmanuel Makron son vaxtlar ölkədə yaranmış gərginliyin aradan qaldırılması üçün ictimaiyyət nümayəndələri ilə müzakirələrdə iştirak edir.\nPrezident Fransanın cənubundakı Bur de Peaj əyalətində vətəndaşların təmsilçiləri ilə görüşüb. İctimaiyyət nümayəndələrinin qaldırdıqları problemləri dinləyən Makron ölkə vətəndaşlarının ildə bir dəfə ödədikləri ev vergisinin sosial baxımdan ədalətsizliklərə yol açdığını, bu verginin yaxın zamanlarda ləğv ediləcəyini bildirib.\nE.Makronun ictimaiyyət nümayəndələri ilə görüşləri martın ortalarına qədər davam edəcək. Hazırda ölkə əhalisi həllini zəruri hesab etdikləri məsələlərlə bağlı internet vasitəsilə hökumətə yazılı müraciətlərini çatdıra bilir.\nQeyd edək ki, Fransada ev vergisinin məbləği evin yerləşdiyi əraziyə və sahəsinə görə hesablanır.


Umayra Tağıyeva: “Gəlin optimist olaq!” – Reportyor\nUmayra Tağıyeva: “Gəlin optimist olaq!”\nReportyor.info bildirir ki, U.Tağıyeva bildirib ki, bir neçə gündür hava şəraiti gözlənildiyi kimi nəzərəçarpacaq dərəcədə dəyişib: “Əgər mart ayının birinci ongünlüyündə nisbətən alçaq təzyiq sahəsi və cənub-şərq, cənub hava axınları fonunda temperatur iqlim normasından 5-7 dərəcə artıq idisə, son 3 gündə temperatur çoxillik göstəricilərdən aşağı düşərək, gündüz saatlarında 6-8 dərəcə olmaqla qış aylarının temperaturuna yaxınlaşıb.\nRespublika ərazisində bəzi vaxtlarda yağıntılar müşahidə olunub. Dağlıq rayonlarda hətta qalınlığı 1-12 sm qədər qar örtüyü yaranıb. Şimal küləyi güclənib. Abşeronun xilaskarı olan bu külək nəticəsində havanın nə dərəcədə təmizlənməsi vizual olaraq görünür.\nSinoptik durumu müəyyən edən şimal-qərb antitsiklonunun daxil olması ilə nisbətən yüksək təzyiq sahəsinin üstünlüyü hesabına hava oksigenlə zənginləşib. Güclü şimal küləyinin təsiri ilə isə havanın tərkibində olan asılı toz hissəcikləri və zərərli maddələr uzaqlaşdırılıb ki, bu da atmosferin aşağı qatlarında havanın təmizlənməsi ilə nəticələnib.\nHəmid Herisçi: "Virus Trampın agentidir"\nBirinci sinfə qeydiyyat dayandırıldı\nTanınmış cərrah: "DTX Nəsimi icra başçısını da tutsun" - Foto\nNərminin qətl işi: Süleymanovla bağlı məhkəmədən yeni qərar\nVilayət Eyvazov hərbi vəziyyət dövründə komendant təyin edilib\nPrezidentin köməkçisi: “Təmas xətti boyu əməliyyatlar davam edir”\nErmənistanda çempionatı hərbi vəziyyətlə əlaqədar dayandırılıb


Tikinti materialları istehsalında tənəzzül… | Bizimxeber\nTikinti materialları istehsalında tənəzzül…\n24 Yanvar 2017 / 16:28 / Baxış sayı: 774\nVirtualaz.og xəbər verir ki, Dövlət Statistika Komitəsinin açıqladığı son rəqəmlərə əsasən ötən il bu sektorda ciddi tənəzzül yaşanıb.\nHökumət ölkədəki iqtisadi böhranın daha çox inşaat bölməsinə təsir göstərdiyini təsdiq edir. Hökumət bildirir ki, gələn ildən iqtisadi tənəzzülün qarşısını almaqdan ötrü tikinti sektorunun inkişafını daha çox dəstəkləyəcək. Söhbət sosial evlərin, Bakıda qəzalı yaşayış binalarının yerində yeni çoxmərtəbəli binaların tikintisindən gedir. Güman edilir ki, bu yolla tikinti materiallarına tələbatı artırmaq mümkün olacaq.


Cəmiyyət 14 may — 18:08\nBakı Ağır Cinayətlər Məhkəməsində qızını boğub öldürməkdə ittiham olunan Xaçmaz rayon sakini, 69 yaşlı Ələkbər Bağırovun cinayət işi üzrə məhkəmə prosesi keçirilib.\nVirtualaz.org-un xəbərinə görə, prosesdə dövlət ittihamçısı ittiham aktını elan edib. İttihama görə, ötən il dekabrın 25-də Ələkbər Bağırova kürəkəni Rövşən Paşayev zəng vuraraq qızının telefonda müxtəlif kişilərlə danışmasının, görüşməsinin şahidi olduğunu deyib və arvadından ayrıldığını, yaşadıqları evi tərk etdiyini söyləyib. Ə.Bağırov qızının ərinə xəyanət edib-etməməsini araşdırmaq məqsədilə dekabrın 29-da rayondan Bakıya gəlib. Ondan israrla qayınanasıgilə getməyi tələb etdikdə ata-bala arasında mübahisə yaranıb. Mübahisə zamanı əsəblərinə hakim ola bilməyən Ə.Bağırov 43 yaşlı qızı İradə Paşayevanı boğub öldürüb.\nAraşdırmalar zamanı məlum olub ki, evliliyin ilk günləri Rövşənlə İradə mehriban dolanıblar. Amma sonradan, təxminən iki il öncə Rövşən İradənin mobil telefonunda başqa kişilərlə əlaqə saxlamasından şübhələnib. Bununla bağlı ər-arvad arasında narazılıq yaranıb. Sonradan İradənin valideynləri Xaçmazdan Bakıya gələrək onları barışdırıb. Hadisədən bir neçə gün əvvəl isə Rövşən qaynatasına zəng vurub İradənin ikinci mobil telefonunu tapdığını, həmin telefonda başqa kişilərlə yazışmalarını gördüyünü, bu dəfə bağışlamayacağını, artıq boşayacağını deyib.\nO, İradənin qardaşına zəng vurub eyni sözləri ona da deyib və sübut üçün telefondakı mesajları göndərib. Daha sonrasa İradəni evdə qoyub çıxıb getməsi barədə telefonla video çəkib yollayıb. İradənin valideynləri həmin gün qızları ilə əlaqə saxlamaq istəsələr də, sonuncu ata-anasını zənglərinə cavab verməyib.\nTəqsirləndirilən Ələkbər Bağırov ona elan olunmuş ittihamla özünü qismən təqsirli bilib. İfadəsində qızı İradənin telefonda yad kişilərdən mesajlaşdığını öyrəndiyini, məsələni araşdırmaq üçün Bakıya gəldiyini deyib. Qızını sorğu-suala tutunda İradə atasına şantaj olunduğunu bildirib: “ Qızımdan soruşdum ki, bu nə məsələdir? Dedi ki,məni şantaj eləyirlər. Dedim, günahkar deyilsənsə, onda gedərik qaynanangilə orada araşdırarıq”.\nGecəni qızının evində qalan Ə.Bağırov ertəsi gün səhər tezdən ondan qayınanasıgilə getməyi tələb edib. İradənin yerindən tərpənmədiyini görüncə qolundan yapışıb. Ata-bala arasında mübahisə yaranıb. Mübahisə zamanı İradə atasının sinəsindən geri itələyib, ona “get işinlə məşğul ol,mənim işlərinə qarışma” deyib, nalayiq sözlərlə atasını təhqir edib: “Dedim bala, günahsızsansa, gedək sübut elə. Getmək istəmədi, mənə alçaq, vicdansız dedi. Dəhlizdə idman qanteli vardı, qanteli götürüb İradəyə yaxınlaşdım. Qantellə başından vurdum, şokda idim, özümü itirmişdim. Bir də onda ayıldım ki, oturmuşam üstündə əllərim boğazındadı...”\nÖvladını boğub öldürən ata hadisə yerini tərk edərək Xətai rayon Polis İdarəsinin 37-ci Polis Bölməsinə gedərək törətdiyi cinayəti etiraf edib.\nƏ.Bağırov deyir ki, qızının başqa kişilərlə yazımalarını, səsli mesajları onlara kürəkəni Rövşən Paşayev yollayıb. Həmin səsli mesajlardan bir neçəsinə qulaq asıb: “Telefonda görüntülər də olub, mənə göstərmədilər. Səsli mesajları Rövşən yollayıb bizə”.\nDövlət ittihamçısının suallarını cavablandıran Ə.Bağırov qızı İradənin iki dəfə ərdə olduğunu deyib: “Bir dəfə boşanmışdı, bu, ikinci ailəsi idi. Birinci nikahdan olan uşağı atasının yanında qalır. Rövşənlə 2004-cü ildə ailə qurdu. İki övladı var. Birinin 13, o birinin 15 yaşı var”.\nDövlət ittihamçı övlad qatilinə suallar yağıdırıb: “ Qızının əxlaqsız olduğunu müəyyənləşdirə bildinmi? Səbəb nə idi? Niyə qızını öldürmüsən? Bəlkə heç günahı yox idi. Onun haqqında çox şey deyə bilərdilər” . Ə.Bağırov isə “səbəb olub, öldürmüşəm” cavabı verib.\nBu dəfə hakim müttəhimə üz tutub: “Hər şeyi aç danış, burada sənin taleyin həll olunur”. Dedikdə təqsirləndirilən şəxs isə “elə şeylər var, danışmaq olmur” deyib.\nZərərçəkmiş qismində dindirilən Zərifə Bağırova ifadəsində hadisə yerində olmadığını deyib: “Oğlum dedi ki, Rövşən İradənin telefonuna başqa kişilərdən gələn yazışmaları, şəkilləri, səsli mesajları göndərib”.\nMəhkəmə prosesində mərhum İ.Paşayevanın həyat yoldaşı Rövşən Paşayev də iştirak edib. Növbəti məhkəmə prosesində R.Paşayev şahid qismində dindiriləcək.\nMəhkəmə prosesi iyunun 11-də davam edəcək.\n10:28 • 19 iyunTürkiyədə FETÖ ilə bağlı daha bir əməliyyat YENƏ HƏRBÇİLƏR SAXLANILDI\n10:11 • 19 iyunKürdəmirdə ağır qəza 3 NƏFƏR XƏSTƏXANAYA DÜŞDÜ\n09:56 • 19 iyun“Uduzsa ya türməyə gedəcək, ya da mühacirətə...” MƏĞLUB ÖLKƏNİ SABAH NƏ GÖZLƏYİR?\n09:30 • 19 iyunAzərbaycan və İraq ikitərəfli əməkdaşlığı müzakirə etdilər\nGöygöldə silahlı şəxs saxlanıldı FOTO


3 otaq, heyet evleri / villa ev elanlari #21807 *\n5/5sotun icinde 3otaqli ev SAtilir.1ci mertebede 1 zal kuxna hamam tualet, 2ci mertebede 2 yataq otaqi.3cu mertebede balaca mansardan ibaretdir.qaz var.iwiq var.su yoxdur, 7tonluq su ceni var.yayda 2defe, qisda 1 defe su vururam cene.kuxna mebeli evin icinde qalacaq. zalda qaz peci qoymuwam evi yaxsi istiledir qisda.evde yawamag ucun her bir weraiti var.evin senedi yalniz belediyyeden qiymetlendirme senedidir.bu erazide heckimde sened yoxdur.ama deyirler 2018e qeder hemsu vereceyler hemde evi senedlewdireceyler.bele kim istese oz hesabina sened ala biler .sakit yerdir. heyetde meyve agaclari ekmiwem .torpaqi cox yaxsidir , ne eksen bitirir. Xezer rayonu , qala kendi, 4yoldan 1.5km icerde yerlewir ev.geleceyi cox yaxsi olacaq oranin. Tecili pullazim oldugu ucun satiram. havasi cox temizdir, qonwularda cox yaxsidir. Ciddi fikirlewenler eve gelib baxa biler. nemiwlik yoxdur bu erazide.evin son qiymeti 20000azn dir.COx tecili satilir,,!!


Əməkdar artist Ələsgər Məmmədoğlu vəfat edib | Report.az\nƏməkdar artist Ələsgər Məmmədoğlu vəfat edib Aktyor xəstəlikdən əziyyət çəkirdi\n21 Dekabr , 2015 23:00\nBakı. 21 dekabr. REPORT.AZ/ Azərbaycanın əməkdar artisti, Akademik Milli Dram Teatrının aktyoru Ələsgər Məmmədoğlu 69 yaşında vəfat edib.\nBu barədə "Report"a aktyorun ailəsindən məlumat verilib.\nƏ.Mmmədoğlu uzun müddət idi ki, xəstə idi. Aktyor evində vəfat edib.\nXatırladaq ki, Ə.Məmmədoğlu bir müddət Əjdər Məlikov adına 6 saylı Birləşmiş Şəhər Xəstəxanasının Nevrologiya şöbəsində müalicə alıb.\nƏ.Məmmədoğlu 9 fevral 1946-cı ildə Bakı şəhərində anadan olub. 1975-ci ildə M.A.Əliyev adına Azərbaycan Dövlət İncəsənət İnstitutunun Dram və kino aktyorluğu fakültəsini bitirb. 1977-ci ildə Akademik Milli Dram Teatrının artist heyətinə qəbul edilib. 1982-ci ildə Sumqayıt Dövlət Dram Teatrına, 6 aydan sonra isə Tədris Teatrına keçib. 1987-ci ildən yenidən Akademik Milli Dram Teatrına qayıdıb.\nƏsgər Məmmədoğlu bir çox teletamaşalarda, Şair ("Evləri köndələn yar" Anar), Milis ("Yaşıl eynəkli adam"V.Səmədoğlu), Nökər ("Mehmanxana sahibəsi" K.Haldoni), Dəmir -qaya "Topal Teymur" H.Cavid), Narsatan ("Qatarda" İ.Məlikzadə), Gümrah ("Alov" M.Hüseyn) kimi obrazlar yaratmışdır. "Mozalan" satirik kino- jurnalının 20 -yə yaxın sujetinə çəkilən Əsgər Məmmədoğlu, "Ömrun səhifələri" (Ələsgər), "Xoşbəxtlik qayğıları"(Əlövsət), "Bəyin oğurlanması" (Ələsgər), "Tehran -43" (Qulam Rza) və başqa bədii filmlərin də iştirakçısıdır.


Deprecated: preg_replace(): The /e modifier is deprecated, use preg_replace_callback instead in /home/davam/public_html/engine/modules/show.full.php on line 292 davam.az - BÜTÖV AZƏRBAYCAN ADINA! > Çap səhifəsi > Aclıq aksiyası keçirən milli fəal zindanda huşunu itirmişdir\ndavam.az - BÜTÖV AZƏRBAYCAN ADINA! > Güney Azərbaycan xəbərləri > Aclıq aksiyası keçirən milli fəal zindanda huşunu itirmişdir\nGüney Azərbaycan Milli Hərəkatının fəallarından biri olan və neçə müddətdir qanunsuz olaraq həbsdə saxlanılan Şahin Bərzgər ailəsi ilə telefon əlaqəsində fevralın 1 və 2-də iki günlük quru aclıq aksiyası keçirdiyini bildirib. İrqçi fars rejimin ETTELAAT İdarəsinin təkadamlıq kameralarında saxlandıqlarına etiraz olaraq aclıq edən fəal aksiyanın ikinci günündə huşunu itirmişdir. Bundan sonra isə rejimin ETTELAAT İdarəsinin məmurları azərbaycanlı fəalların zindana köçürüləcəyi barədə vəd veriblər. Artıq bundan bir gün sonra azərbaycanlı fəallar rejimin ETTELAAT İdarəsindən Təbrizdəki Mərkəzi Zindanına köçürülüblər. Şahin Bərzgər həmçinin deyib ki, Məhəmməd Mahmudi və Səccad Şəhiri ayrı bölmədə, Əkbər Mühaciri, Şahin Bərzgər, Davud Şiri, Əyyub Şiri və Babək Hüseyni Müqəddəm isə eyni bölmədə saxlanılır.\nŞahin Bərzgər dosyelərinin rejimin Təbrizdəki İnqilab Məhkəməsinin 1-ci şöbəsinə göndərildiyini bildirib. Onun sözlərinə görə, fəallar barəsində mülki vəsiqə qərarı çıxarılıb. Lakin həmin məhkəmə şöbəsi fəalların zaminə buraxılmasına icazə verməyib. Yaxalanmış fəallar ailə üzvləri ilə telefon əlaqəsində deyiblər ki, dindirilmə zamanı onlara deyilib ki, siz noyabr etirazları bəhanəsi ilə saxlanılıbsınız. Lakin artıq saxlandığınız üçün, sizin barənizdə hır hansı bir hökm çıxarılmalıdır. Qeyd edək ki, azərbaycanlı fəallar 2019-cu il noyabr etirazları zamanı Təbrizdə tutuqlanıblar.


“Həddinizi aşmayın!” – oğulları Qarabağda məhv olmuş erməni valideynlərə belə deyildi – Zafer TV Likes\n“Həddinizi aşmayın!” – oğulları Qarabağda məhv olmuş erməni valideynlərə belə deyildi\n“Bizi hədələdilər. Əvvəlki görüşlərdən fərqli olaraq, bu dəfə tam etinasızlıq, qəzəb və nifrəti hiss etdik”.\nÖtən aydan bəri Qarabağda qardaşını və qardaşı oğlunu axtaran Arsen Kazaryanın deiyinə görə, onlardan hələ də xəbər yoxdur.\n“Onları Ermənistan Müdafiə Nazirliyi hərbi xidmətə çağıraraq Qarabağa, döyüşlərə yollamışdı. Bir aydır ki, xəbər yoxdur, itkin düşüblər. Müdafiə Nazirliyinin, çağırış məntəqəsinin, qardaşımla qardaşım oğlunun ilkin xidmət yeri olmuş hərbi hissənin qarşısında dəfələrlə aksiya keçirmişik. Toplaşmışıq, itkin düşənlərlə bağlı ən kiçik məlumat da olsa, tələb etmişik, yalvarmışıq. Bizi eşidən yoxdur”, – A.Kazaryan deyib.\nOnun sözlərinə görə, övladları 44 günlük İkinci Qarabağ Müharibəsində həlak olmuş valideynlərlə son görüşdə Ermənistanın baş naziri Nikol Paşinyan çox qəzəbli olub: “Bizimlə ultimativ tonda danışdı. “Qırmızı xətti keçməyin, həddinizi aşmayın! Əks təqdirdə cinayət məsuliyyətinə cəlb olunacaqsınız” söylədi”.\nA.Kazaryanın dediyinə görə, məhz Paşinyan hakimiyyətinin yürütdüyü siyasət nəticəsində son vaxtlarda Qarabağdakı meşələrdə 30 erməni diversant öldürülüb.\nBu gün Ermənistan Müdafiə Nazirliyinin önünə toplaşaraq aksiya keçirən, həlak olan və itkin düşən övladları barədə məlumat tələb edən valideynlərin biri – Manvel Tovmasyan deyib: “Uşaqlarımız vuruşdular, həlak oldular, itkin düşdülər, burada isə zabitlərə mükafatlar, rütbələr, pullar verilir.\nBöyük oğlum itkin düşüb, ondan bir yaş kiçik oğlan kiçik oğlum isə oktyabrın 15-də itkin düşüb. Kiçik oğlum hətta hərbi and da içməmişdi. Çağıran kimi yolladılar Qarabağa. Halbuki heç avtomatla davranmağı da bilmirdi.\nİndi elə vəziyyətdəyik ki, övladlarımızı istənilən vəziyyətdə, istənilən halda istəyirik. Təki nəşləri də olsa, qaytarsınlar, versinlər bizə. Cəsədlərinin qalıqları olsa belə… Hakimiyyət isə susur. Suallarıma kim cavab verəcək?!”


26-04-2019 21:27 - Metbuat.az - Mədəniyyət 14\nABŞ-ın Konnektikut ştatında sevgilisinə dükanlara çörək çatdırmağa kömək edən qadın 10 000 dollarlıq mükafatın qalibi olub.\nMilli.Az Oxu.az-a istinadən bildirir ki, Stefani Bazbi yanvar ayında işdən qovulub. O, bir müddət özünə iş tapa bilməyib və sevgilisinə hazır çörəklərin dükanlara paylanmasında kömək etmək qərarına gəlib. Dayanacaqlardan birində özünə "Ultimate" lotereya bileti alıb və 100 dollar mükafat qazandığını öyrənib.\nBuna sevinən qadın daha yüksək mükafata tamahlanıb və növbəti dayanacaqda daha bir bilet alıb. Bazbi xüsusi avtomatda onu yoxlayan zaman gözlərinə inanmayıb. Nə az, nə çox, 10 min dolların qalibi olduğundan xəbər tutub.\nO, həyatına "ağ zolağ"ın daxil olduğuna inanır. Belə ki, ardıcıl iki dəfə lotereya qalibi olmasından savayı, həm də yeni iş təklifi alıb.\n

 ABŞ-ın Konnektikut ştatında sevgilisinə dükanlara çörək çatdırmağa kömək edən qadın 10 000 dollarlıq mükafatın qalibi olub. Belə ki, ardıcıl iki dəfə lotereya qalibi olmasından savayı, həm də yeni iş təklifi alıb.
Milli.\n26-04-2019 19:33 - Milli.az - Mədəniyyət\nABŞ-ın Konnektikut ştatında sevgilisinə dükanlara çörək çatdırmağa kömək edən qadın 10 000 dollarlıq mükafatın qalibi olub. Belə ki, ardıcıl iki dəfə lotereya qalibi olmasından savayı, həm də yeni iş təklifi alıb.
Milli.\nMehriban Əliyeva sosial şəbəkələrdə yayılan böhtanlardan danışdı - VİDEO\n26-04-2019 22:45 - Unikal.org - Mədəniyyət\nXəbər verdiyimiz kimi birinci vitse-prezident Mehriban Əliyeva bu gün “İçərişəhər”də görülən işlərlə tanış olub. Unikal.org xəbər verir ki, birinci vitse-prezident sosial şəbəkələrdə Qala divarlarının sökülməsinə dair yayılan iddialara və fotoşəkillərə də reaksiya verib: “Sosial şəkəbələrdə, informasiya məkanında yayılan yalanlar, böhtanlar qarayaxma kampaniyası aparan insanlar haqqında danışmaq heç istəmirəm.\n26-04-2019 14:30 - Sia.az - Mədəniyyət\nMüğənni-bəstəkar Murad Arif İsraildə keçiriləcək "Eurovision" mahnı müsabiqəsinin Azərbaycan üzrə şərhçisi olacaq.\n26-04-2019 09:57 - Anews.az - Mədəniyyət\nMüğənninin oğlu xəstəxanaya yerləşdirilib, D.E. isə polisə aparılıb. Gökhanla sürücü arasında mübahisəyə yol vermək üstündə olub. Qeyd edək ki, 34 yaşlı Gökhan Gəncəbay aktyorluq təhsili alıb.\nXoşqədəm "şou yaradır" deyənlərə belə cavab verdi VİDEO\n26-04-2019 09:32 - Sia.az - Mədəniyyət\nBura qatili çıxarıb, üstünə getdim, məni söyürdünüz. Sosial şəbəkədə şəkil paylaş yaz, bunu istəmirəm. Sevdanı da bağlamaq istədim, dostlarına zəng vurdum.\n26-04-2019 09:05 - Azvision.az - Mədəniyyət\nNamiq Qaraçuxurlu: "Camaatı toyuma utana-utana çağırdım" - VİDEO\nMeyxanaçı Namiq Qaraçuxurlu şou əhlini sərt tənqid edib. Sonxeber.az yenicag.az-a istinadən xəbər verir ki, meyxanaçı tez-tez ad günləri keçirən və bununla da insanları çətin duruma salan şou əhlini qınayıb.\n26-04-2019 18:15 - Metbuat.az - İdman\nFormula 2 yarışının sıralama turunda qəza olub\n26-04-2019 17:01 - Metbuat.az - İdman\nStart və finiş xətti “Azadlıq” meydanındadır.
Şəhər trasının uzunluğu 6 kilometrdən bir qədər çoxdur.\n26-04-2019 16:22 - Metbuat.az - Hadisə\nAlış-veriş üçün araba avtomatik tormozlama sistemi ilə təchiz edilib\n26-04-2019 15:35 - Metbuat.az - İKT\nAraba uşaqlarla alış-verişi daha təhlükəsiz etməyə imkan verir.

"ICTnews" Elektron Xəbər Xidməti "IXBT" resursuna istinadən yazır ki, şirkətin mütəxəssisləri tərəfindən yaradılan prototipə avtomobilin idarə olunması zamanı toqquşmaların qarşısını almağa kömək edən "Pre-Collision Assist" sisteminin analoqu quraşdırılıb. Radar və kameralardan daxil olan məlumatları analiz edən sistem yolda nəqliyyat vasitələrini, piyada və velosipedçiləri tanıyaraq xəbərdaredici siqnallar verir, sürücü buna reaksiya verməyəndə isə avtomatik tormozlamanı işə salır.

Araba da hərəkət zamanı məkanı skan edən ötürücü ilə təchiz edilib.\n26-04-2019 09:22 - Metbuat.az - Hadisə\nÜmumilikdə faciə zamanı 7000-ə yaxın insan həlak olub, 25 min nəfər güclü radiasiya nəticəsində ömürlük şikəstliklə üzləşib, on minlərlə insan isə sonsuz qalıb.
Bu faciədən sonra Çernobılda doğulan uşaqların 90%-də əlillik yaranır.


Dünyanın danışdığı, çılğın futbol fanatı olan 50 yaşlı xanım prezident - VİDEO+FOTOLAR » Azxeber.com Azərbaycanda özəl xəbərlər, araşdırmalar, təhlillər və müsahibələrin tək ünvanı\nDünyanın danışdığı, çılğın futbol fanatı olan 50 yaşlı xanım prezident - VİDEO+FOTOLAR\nİyulun 7-də DÇ-2018-də Xorvatiyanın 1/4 final oyununda Rusiyanı məğlub etməsindən sonra bu ölkənin prezidenti Kolinda Qrabar-Kitaroviç qələbəni milli komandanın futbolçuları ilə birlikdə qeyd edib.\nOyundan sonra soyunub-geyinmə otağına gələn Xorvatiya prezidenti, futbolçuları təbrik edib və onlarla birgə foto çəkdirib. Xanım prezidentin Rusiya ilə oyunu stadiondan izləməsi, daha sonra futbolçularla görüşü mediada xüsusi qeyd olunub.\nMəlumat üçün bildirək ki, Kolinda Qrabar-Kitaroviç 1968-ci ilin aprelin 29-da Xorvatiyanın Rieka şəhərinin yaxınlığındakı Lubarska əyalətində anadan olub. Atası qəssab, anası isə evdar qadın olub.\nKolinda orta təhsilini əla qiymətlərlə başa vurub. 17 yaşında təhsil almaq üçün ABŞ-a yollanıb və orada ingilis dilini mükəmməl öyrənib. Ölkəsinə qayıtdıqdan sonra Zaqreb Universitetinin humanitar və sosial elmlər fakültəsində təhsilini davam etdirib. Həmçinin beynəlxalq münasibətlər sahəsində magistr dərəcəsi qazanıb. O, tələbəlik illərində tanış olduğu Yakov Kitaroviçlə ailə həyatı qurub. Bu nikahdan qızı Katarina, oğlu Luka dünyaya gəlib.\n24 yaşında Xorvatiya Elm və Texnologiya Nazirliyinin beynəlxalq əməkdaşlıq departamentinin müşaviri təyin edilib və sonra Xarici İşlər Nazirliyində müşavir olub.\nSonralar isə Xorvatiyanın Avropa inteqrasiyası və xarici işlər naziri işləyib. 2008-2011-ci illərdə Xorvatiyanın ABŞ-dakı səfiri olub. 2015-ci ildə Xorvatiyada keçirilən prezident seçkilərində 50,42 faiz səs toplayaraq ölkə tarixində ilk qadın prezident olub. Xanım prezident ingilis, ispan, portuqaliya, alman, fransız və italyan dillərini bilir.\nO, futbolu çox sevir və oyunları stadionda izləyir. Xorvatiya və Danimarka yığma komandalarının görüşünü də fanat kimi tribunadan izləyib.\nQeyd edək ki, Kolinda Qrabar-Kitaroviç 2016-cı ildə Azərbaycanda rəsmi səfərdə olub.\n"Qalatasaray"ın vitse-prezidentinin xanımı da koronavirusa yoluxdu\n“Real Madrid”in keçmiş prezidenti koronavirusdan öldü\nPaolo Maldini və oğlu da koronavirusa yoluxdu\nŞou zamanı gimnast insanların gözü qarşısında hündürlükdən yıxıldı - VİDEO\nHəbib Nurməhəmmədov qadınlara məsləhət verdi: "Həmişə ərinizi döyün"\nAzərbaycanlı çempion Rusiyada tutuldu - VİDEO


Odlar Yurdu Universitetində böyük söz ustası Hüseyn Cavidin 135 illik yubileyi keçirilmişdir | Frame.az\nMastercard araşdırdı: Nağd pulun üzərində 26 min fərqli bakteriya yaşayır\nOdlar Yurdu Universitetində böyük söz ustası Hüseyn Cavidin 135 illik yubileyi keçirilmişdir\n28/10/2017 aquaviridis\t0 Comments\nOdlar Yurdu Universitetində Azərbaycan ədəbiyyatının inkişafı naminə müstəsna xidmətlər göstərmiş böyük söz ustası Hüseyn Cavidin 135 illik yubileyinə həsr olunmuş təntənəli tədbir keçirilmişdir. Məlumdur ki, Odlar Yurdu Universiteti görkəmli sənət adamlarının, yazıçı və şairlərin, elm xadimlərinin yubiley tədbirlərinin keçirilməsinə hər zaman böyük diqqətlə yanaşır.\nİlk olaraq çıxış edən Odlar Yurdu Universitetinin rektoru professor Əhməd Vəliyev bildirdi ki, Hüseyn Cavid klassik Azərbaycan ədəbiyyatının ən yaxşı ənənələrini inkişaf etdirən sənətkarlardandır. O, Azərbaycan mütərəqqi romantizminin banilərindən biri olmuşdur. XX əsrin ən mürəkkəb, ziddiyyətli bir dövründə mübarizə aparan Hüseyn Cavidi 37-ci illərin repressiya tufanı həyatdan silsə də, ürəklərdən silə bilmədi. Azərbaycan xalqının Ümummilli Lideri Heydər Əliyevin klassikaya məhəbbəti özünüdərk problemlərinin həllində misilsiz rol oynamışdıır. Uzaq Sibirdə vəfat edən Hüseyn Cavidin nəşi məhz ümummilli lider Heydər Əliyevin şəxsi təşəbbüsü ilə 45 ildən sonra Vətəninə gətirilərək, doğulduğu Naxçıvan torpağında dəfn edilmişdir.\nRektor onu da qeyd etdi ki, tarix yazmaq tarix yaratmaq qədər çətin və məsuliyyətlidir. Biz tarixi keçmişimizi unutsaq, sabahımızı itirmiş olarıq.\nDaha sonra Hüseyn Cavidin həyat və fəaliyyətindən bəhs edən film nümayiş olundu və tələbələr arasında keçirilən “Hüseyn Cavid-135” adlı inşa-yazı müsabiqənin qalibləri Fəxri Fərmanla təltif olundular.\nDaha sonra tədbirin bədii hissəsi başladı. Odlar Yurdu Universiteti və Odlar Yurdu Kollecinin tələbələrinin ifasında Hüseyn Cavidin şerləri səsləndirildi və ədibin həyat və yaradıcılığına həsr olunmuş çıxışlar oldu. Həmçinin tələbələr “İblis”, “Şeyx Sənan” əsərlərindən səhnəciklər nümayiş etdirdilər.\n← Adami Media Prize forumuna start verilib\nBakıda Yaponiyaya həsr olunmuş sərgi keçirilir →\n“Gəlin birgə yaşadaq”\n01/11/2016 09/10/2017 aquaviridis 0\n26/07/2019 aquaviridis 0\nKateqoriyalar Kateqoriya seç Baku Shopping Festival (66) Events (4. 801) Arxitektura-Dizayn (38) Festivallar (349) Mədəniyyət (869) Sərgi (272) Səyahət (415) Airnews (121) Turizm (253) Teatr (302) Təqdimat (3. 967) Iqtisadiyyat (851) Təhsil (218) Mobil dünya (595) Tanış Olaq (74) Faydamız Olsun (495) Gözəllik (93) Make-up (21) Parfümeriya (13) Motivasiya (52) Məsləhət (120) Psixologiya (45) Sağlamlıq (211) Frame Life (719) Ekologiya (39) Finans (195) Sosial (331) Jazz (39) Ləzzətli Bölüm (154) Bizim Aşpaz (114) Dünya Mətbəxi (83) Muğam (8) Opera (16) Partnership (14) Qalereya (638) Fashion (156) Handmade (75) Maraqlı (213) Şəkillər (137) Fotoqrafiya (9) Revizor (237) PR-Tanıtım (230) Rəyləriniz (3) Sorğu (10) Təqdimat (360) Ən Son (721) Ən Son (115) Əyləncə (2. 442) Cinema (443) Idman (1. 175) AutoRisk (20) Baku 2017 (73) Baku City Circuit (443) Formula 1 (437) Futbol (258) Gimnastika (3) Voleybol (15) Mobil Dünya (4) Müsabiqələr (104) Musiqi (621) Muğam (88) Oxu zalı (146) Полезное (20) Красота (6) Макияж (2)\nArxivlər Ay Seçin Fevral 2020 (66) Yanvar 2020 (77) Dekabr 2019 (90) Noyabr 2019 (149) Oktyabr 2019 (162) Sentyabr 2019 (115) Avqust 2019 (63) İyul 2019 (124) İyun 2019 (137) May 2019 (209) Aprel 2019 (221) Mart 2019 (174) Fevral 2019 (143) Yanvar 2019 (155) Dekabr 2018 (139) Noyabr 2018 (168) Oktyabr 2018 (182) Sentyabr 2018 (147) Avqust 2018 (71) İyul 2018 (67) İyun 2018 (125) May 2018 (171) Aprel 2018 (173) Mart 2018 (124) Fevral 2018 (128) Yanvar 2018 (92) Dekabr 2017 (141) Noyabr 2017 (148) Oktyabr 2017 (180) Sentyabr 2017 (230) Avqust 2017 (223) İyul 2017 (152) İyun 2017 (207) May 2017 (243) Aprel 2017 (279) Mart 2017 (152) Fevral 2017 (168) Yanvar 2017 (185) Dekabr 2016 (109) Noyabr 2016 (125) Oktyabr 2016 (112) Sentyabr 2016 (146) Avqust 2016 (126) İyul 2016 (124) İyun 2016 (46)


Palitra qəzetiAzərbaycan dünyanın potensial investorlarından birinə çevrilməkdədir\nAzərbaycan dünyanın potensial investorlarından birinə çevrilməkdədir\nTarix: 30.01.2013 | Saat: 21:00:00 | E-mail | Çapa göndər\nAzərbaycan sərmayəsini gözləyən müxtəlif xarici dövlətlərin sayı durmadan artır\nDünya birliyinə fəal inteqrasiya edən müstəqil Azərbaycan bu gün regionun iqtisadi və mədəni mərkəzi hesab edilir. Güclü iqtisadi potensial ölkəmizi investisiya ixrac edən ölkəyə çevirməklə Avropa İttifaqı və MDB məkanında irihəcmli investisiya layihələrinin iştirakçısı edib. Ölkədə istehsal olunan rəqabət qabiliyyətli qeyri-neft məhsullarının mövcud və potensial xarici bazarlara ixrac imkanları daha da genişləndirilir.\nReal faktdır ki, hazırda Azərbaycan dünyanın ən aparıcı potensial investorlarından birinə çevrilməkdədir. Bunun nəticəsidir ki, Azərbaycan sərmayəsini gözləyən müxtəlif xarici dövlətlərin sayı durmadan artır, ölkəmizə sözügedən məsələ ilə əlaqədar ünvanlanan əməkdaşlıq təklifləri çoxalır. Böyük maliyyə imkanlarına malik Azərbaycan isə, öz növbəsində, maraqlarının təmin olunması şərtilə son bir neçə ildə ayrı-ayrı xarici ölkələrə artıq dəyəri milyardlarla dollar həcmində olan investisiyalar yatırır. Bununla bağlı Prezident İlham Əliyev deyib ki, ölkənin iqtisadi imkanları artdığından indi Azərbaycan xarici ölkələrə də sərmayələr qoyur: “Bu gün dünyanın bir sıra ölkələrində də Azərbaycan investisiyalarını gözləyirlər. Biz sərmayələr üçün nəinki enerji, digər sahələrdə də yeni yerlər axtarırıq. Bunu etmək üçün imkanlarımız var”. Dövlət başçısı əlavə edib ki, investisiyaları xaricə yönəltməkdə məqsəd Azərbaycanın iqtisadi maraqlarını daha da gücləndirmək, iqtisadiyyatı şaxələndirməkdir. Ölkə başçısının fikrincə, bütün bunların nəticəsində Azərbaycan daha uğurlu xarici siyasət aparacaq.\nHazırkı şəraitdə ölkəmizin sərmayə qoyduğu əsas dövlətlər sırasında Gürcüstan, Türkiyə, Rusiya və digərləri yer alır. Azərbaycanın sərmayə yatırdığı dövlətlər sırasında qonşu ölkələrin ilk yerdə olması isə təsadüfi xarakter daşımır. İlk növbədə, ona görə ki, Azərbaycanın investisiya üçün seçdiyi xarici dövlət və burada sərmayə qoyulan sahələr kifayət qədər düşünülmüş bir strategiya əsasında həyata keçirilir. Bunun nəticəsidir ki, ölkəmiz qonşu dövlətlər olan Gürcüstan və Türkiyədə enerji infrastrukturuna kifayət qədər böyük sərmayələr yatırır. Bu həm də ondan irəli gəlir ki, Azərbaycanın dünya enerji bazarına çıxışının təminatı baxımından əsas tranzit ölkələr sırasında məhz adıçəkilən iki dövlət çıxış edir. Bu səbəbdən enerji məhsullarının tranzitinin davamlılığını tam təmin etmək, eyni zamanda, bundan da gəlir götürmək üçün Gürcüstan və Türkiyənin xarici investisiya sahəsində əsas ölkələr olaraq seçilməsi Azərbaycanın uğurlu enerji strategiyasının tərkib hissəsi sayılır. Sözügedən ölkələrə investisiya yatırımı əsasən Azərbaycan Respublikası Dövlət Neft Şirkəti (ARDNŞ) vasitəsilə həyata keçirilir. Son məlumatlara görə, təkcə ARDNŞ vasitəsilə Gürcüstana qoyulan investisiyaların həcmi 500 milyon dolları keçir. Bakı-Tbilisi-Qars dəmir yolunun inşası üçün isə Azərbaycan tərəfindən Gürcüstana uzunmüddətli kreditlər ayrılıb.\nAzərbaycan beynəlxalq miqyasda kreditor ölkələrdən birinə çevrilməkdədir\nAzərbaycanın xarici investisiya siyasətinin əsas mərkəzlərindən biri ölkəmizin strateji tərəfdaşı olan Türkiyədir. Artıq "SOCARTurcasInjaz" şirkətlər alyansı Türkiyənin nəhəng "Petkim" neft-kimya kompleksinin nəzarət səhm paketinin həlledici hissəsinin sahibidir. 2017-ci ilədək ARDNŞ Türkiyəyə 17 milyard dollar investisiya yatıracaq.\nÖtən il İstanbulda Azərbaycanla Türkiyə tərəfləri arasında “TransAnadolu” qaz boru xətti (TANAP) layihəsi üzrə bağlanan saziş də Azərbaycan üçün böyük əhəmiyyət kəsb edir. Azərbaycan qazının Türkiyə ərazisindən keçməklə Avropaya nəql edilməsini nəzərdə tutan TANAP layihəsi olduqca mühüm addımdır. Bu layihə Azərbaycan üçün ölkənin inkişaf perspektivi ilə bağlı böyük əhəmiyyətə malikdir.\nEnerji ilə yanaşı, xaricə sərmayələrin qoyuluşunda Azərbaycan digər sahələrə, məsələn, qiymətli kağızlar bazarına, aktivlərə, səhmlərə də maraq göstərir. Ölkənin valyuta ehtiyatlarının durmadan artması və maliyyə imkanlarının güclənməsi isə Azərbaycanın daha böyük miqdarda xaricdə investisiyalar yatırmasına şərait yaradır ki, bu da ölkəmizin sərmayə bazarında əsas dövlətlərdən birinə çevrilməsinə gətirib çıxarır.\nAzərbaycan tərəfindən xarici ölkələrdə investisiyalar təkcə Türkiyə və Gürcüstanla məhdudlaşmayaraq bir çox postsovet ölkələrini, məsələn, Ukrayna və Moldovanı da əhatə edir. Bir çox Şərqi Avropa dövlətləri, xüsusən də onların enerji infrastrukturuna sərmayə yatırımı Azərbaycanın diqqət mərkəzində saxladığı əsas məqamlar sırasında yer alır.\nDNF yığılmış sərmayənin daha çox gəlir gətiməsi üçün təqdirəlayiq addımlar atır\nBelə ki, ötən il Dövlət Neft Fondu Londonda, Parisdə və Moskvada daşınmaz əmlaklar alıb. Bunlara dəyəri 177 milyon 350 min funt sterlinq olan Londonun West End səmtində, dəyəri 135 milyon avro olan Paris şəhərinin Vandom meydanı 8 ünvanında, dəyəri 133 milyon ABŞ dolları olan Moskva şəhərinin “Tverskaya 16” ünvanında yerləşən “Qalereya Aktyor” ofis-ticarət mərkəzləri daxildir.\nİqtisadçı-ekspert Natiq Cəfərli qəzetimizə bildirdi ki, dövlət yolu ilə xaricdə qoyulan çox böyük investisiyaların əksəriyyəti məhz DNF-in xətti ilə həyata keçirilir: “Azərbaycanın xaricdəki investisiyaları kifayət qədər artır. DNF yığılmış sərmayənin daha çox gəlir gətirməsi üçün təqdirəlayiq addımlar atır. DNF qiymətli kağızlar bazarında da aktiv rol oynayacaq. Ümumiyyətlə, DNF-in xarici partnyorların təklif etdiyi investisiya layihələrində iştirakçı kimi fəaliyyət göstərməsi gözlənilir”.\nN.Cəfərli bu sahədə sırf kommersiya nöqteyi-nəzərindən xarici bazarda uğurlu addımların atıldığını vurğuladı: “Bu baxımdan ARDNŞ-in fəaliyyəti xüsusi qeyd olunmalıdır. ARDNŞ xarici ölkələrdə yanacaqdoldurma məntəqələri, neftayırma zavodlarının tikilməsində, eləcə də nəqliyyat dəhlizlərinin yaradılmasında da çox aktiv rol oynayır. Bunlar Azərbaycana uzunmüddətli yatırımlar baxımından yaxşı gəlir gətirə biləcək sahələrdir. Buna TANAP, İzmirdə tikiləcək böyük neftayırma zavodunu misal göstərmək olar. Bu layihələr gələcəkdə Azərbaycana ciddi şəkildə gəlir gətirəcək. Sadəcə olaraq bunun idarə olunması müasir bazar qaydalarına uyğun aparılmalıdır”.\nOnun fikrincə, bu baxımdan Azərbaycan dünyanın inkişaf etmiş ölkələri ilə yanaşı, inkişaf etməkdə olan bölgələrdə də ciddi fəaliyyət göstərməlidir. “Çünki dünyanın iqtisadi xəritəsinin inkişaf dinamizmi onu göstərir ki, yaxın 10-15 ildə məhz inkişaf etməkdə olan ölkələrə qoyulan yatırımlardan daha çox müvəffəqiyyət əldə etmək olar”,-deyə o əlavə etdi.